

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | MINISTARSTVO REGIONALNOGA RAZVOJA I FONDOVA EUROPSKE UNIJE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI EUROPSKE UNIJE ZA RAZDOBLJE OD 1. SRPNJA DO 31. PROSINCA 2019. GODINE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

**IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI**

**EUROPSKE UNIJE ZA RAZDOBLJE**

**OD 1. SRPNJA DO 31. PROSINCA 2019. GODINE**

**Zagreb, travanj 2021.**

**SADRŽAJ**

[1. UVOD 3](#_Toc66695113)

[2. SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA 5](#_Toc66695114)

[2.1. PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020. 5](#_Toc66695115)

[2.2. PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013. 7](#_Toc66695116)

[3. DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020. 9](#_Toc66695117)

[3.1. OPERATIVNI PROGRAM „KONKURENTNOST I KOHEZIJA“ 9](#_Toc66695118)

[3.2. OPERATIVNI PROGRAM „UČINKOVITI LJUDSKI POTENCIJALI“ 15](#_Toc66695119)

[3.3. PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020. 19](#_Toc66695120)

[3.4. OPERATIVNI PROGRAM ZA POMORSTVO I RIBARSTVO 25](#_Toc66695121)

[3.5. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 28](#_Toc66695122)

[3.6. PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020. 31](#_Toc66695123)

[3.6.1. Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020. 31](#_Toc66695124)

[3.6.2. Interreg IPA program prekogranične suradnje Hrvatska – Srbija 2014. – 2020. 31](#_Toc66695125)

[3.6.3. Program prekogranične suradnje Interreg V-A Italija – Hrvatska 2014. – 2020. 32](#_Toc66695126)

[3.6.4. Program prekogranične suradnje Interreg V-A Slovenija – Hrvatska 2014. – 2020. 32](#_Toc66695127)

[3.6.5. Program prekogranične suradnje Interreg V-A Mađarska – Hrvatska 2014. – 2020. 32](#_Toc66695128)

[3.6.6. Program transnacionalne suradnje Interreg V-B Dunav 2014. – 2020. 33](#_Toc66695129)

[3.6.7. Interreg V-B Jadransko-jonski program transnacionalne suradnje 2014. – 2020. 33](#_Toc66695130)

[3.6.8. Program transnacionalne suradnje Interreg V-B Mediteran 2014. – 2020. 33](#_Toc66695131)

[3.6.9. Program transnacionalne suradnje Interreg V-B Središnja Europa 2014. – 2020. 34](#_Toc66695132)

[3.6.10. Program međuregionalne suradnje INTERREG EUROPE 2014. – 2020. 34](#_Toc66695133)

[3.6.11. Program međuregionalne suradnje INTERACT III 2014. – 2020. 34](#_Toc66695134)

[3.6.12. Program međuregionalne suradnje URBACT III 2014. – 2020. 35](#_Toc66695135)

[3.6.13. Program međuregionalne suradnje ESPON 2020 35](#_Toc66695136)

[3.7. NAUČENE LEKCIJE 36](#_Toc66695137)

[4. DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA 42](#_Toc66695138)

[4.1. OPERATIVNI PROGRAM „PROMET“ 42](#_Toc66695139)

[4.2. OPERATIVNI PROGRAM „ZAŠTITA OKOLIŠA“ 44](#_Toc66695140)

[4.3. OPERATIVNI PROGRAM „REGIONALNA KONKURENTNOST“ 47](#_Toc66695141)

[4.4. OPERATIVNI PROGRAM „RAZVOJ LJUDSKIH POTENCIJALA“ 50](#_Toc66695142)

[4.5. KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA 52](#_Toc66695143)

[4.6. KOMPONENTA II PROGRAMA IPA – PREKOGRANIČNA SURADNJA 54](#_Toc66695144)

[4.7. KOMPONENTA V PROGRAMA IPA – RURALNI RAZVOJ 56](#_Toc66695145)

[4.8. OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013. 58](#_Toc66695146)

[4.9. NAUČENE LEKCIJE 59](#_Toc66695147)

[5. NEPRAVILNOSTI 61](#_Toc66695148)

[6. JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA 65](#_Toc66695149)

[7. ZAKLJUČAK 67](#_Toc66695150)

[Kratice 68](#_Toc66695151)

[Popis grafikona 70](#_Toc66695152)

[Popis tablica 71](#_Toc66695153)

# UVOD

Temeljem Zaključka Hrvatskoga sabora donesenog na 14. sjednici održanoj 24. listopada 2014., Vlada Republike Hrvatske (VRH) obvezna je Hrvatskome saboru podnositi redovna šestomjesečna izvješća o korištenju europskih strukturnih i investicijskih (ESI) fondova i pretpristupnih programa pomoći Europske unije (EU).

Izvješće o korištenju ESI fondova i pretpristupnih programa pomoći EU za razdoblje od 1. srpnja do 31. prosinca 2019. (u daljnjem tekstu: Izvješće) obuhvaća ključne podatke o provedbi (operativnih) programa financijskog razdoblja 2014. – 2020.: Operativnog programa Konkurentnost i kohezija (OPKK), Operativnog programa Učinkoviti ljudski potencijali (OPULJP), Programa ruralnog razvoja (PRR) i Operativnog programa za pomorstvo i ribarstvo (OPPiR) polazeći od financijskih pokazatelja uspješnosti apsorpcije pojedinog (operativnog) programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na prethodno izvještajno razdoblje. Pored financijskih pokazatelja iskorištenosti ESI fondova za svaki (operativni) program, Izvješće daje opisni prikaz stanja provedbe korištenja sredstava iz ESI fondova kroz prikaz pojedinih (operativnih) programa, s informacijama o tijelima u sustavu upravljanja i kontrole, pregledu objavljenih postupaka dodjele bespovratnih sredstava i drugim informacijama relevantnim za izvještajno razdoblje.

Također, Izvješće obuhvaća ključne podatke o provedbi Operativnih programa „Promet“ (OPP), „Zaštita okoliša“ (OPZO), „Regionalna konkurentnost“ (OPRK), „Razvoj ljudskih potencijala“ (OPRLJP) i Operativnog programa za ribarstvo (OPR), I, II i V komponente programa Instrumenta pretpristupne pomoći (IPA) u financijskom razdoblju 2007. – 2013. polazeći od financijskih pokazatelja uspješnosti apsorpcije pojedine komponente odnosno operativnog programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na informacije o statusu provedbe pojedine komponente programa IPA odnosno operativnog programa iz prethodnog izvještajnog razdoblja. Pored financijskih pokazatelja, Izvješće nudi opisni prikaz stanja provedbe svakog Operativnog programa i svake od komponenata programa IPA. Također, Izvješće sadrži i informacije o regionalnoj pokrivenosti (na razini županija, izraženo u postocima) ugovorenih projekata, tamo gdje su predmetni podaci dostupni s obzirom na status provedbe.

S jedne strane prikazuje se status koji se odnosi na predmetno izvještajno razdoblje (od 1. srpnja do 31. prosinca 2019.) te s druge strane status koji se odnosi na ukupno, kumulativno razdoblje od početka provedbe zaključno s 31. prosincem 2019.

Nadalje, Izvješće nudi sažeti pregled utvrđenih nepravilnosti u korištenju fondova EU i poduzetih postupanja po istima.

Prema podacima Ministarstva financija, Republika Hrvatska je od pristupanja Europskoj uniji do 31. prosinca 2019. uplatila u europski proračun 21,8 milijardi kuna, dok je u istom razdoblju Republici Hrvatskoj iz europskog proračuna uplaćeno 5,6 milijardi eura, odnosno 42,4 milijarde kuna. U okviru fondova i programa obuhvaćenih ovim Izvješćem u proračun RH u periodu od 1. srpnja do 31. prosinca 2019. uplaćeno je 203 milijuna eura odnosno 1,5 milijardu kuna. Bitno je napomenuti da je u okviru komponenti programa IPA i operativnih programa financijskog razdoblja 2007. – 2013. Republici Hrvatskoj ukupno doznačeno 1,4 milijarda eura, a iznos od 841 milijun naveden u tablici ispod odnosi se na sredstva doznačena nakon pristupanja Hrvatske Europskoj uniji.

|  |  |
| --- | --- |
| Izvor | Uplaćeni iznos (EUR) |
| ESIF 2014. - 2020. | 3.226.582.480,91 |
| ESI 2007. - 2013. | 841.981.130,87 |
| Izravna plaćanja | 1.192.624.210,97 |
| Ostali izvori | 312.625.897,88 |
| **UKUPNO** | **5.573.813.720,63** |

Tablica I.: Iznosi uplaćeni iz europskog proračuna u proračun RH od pristupanja Europskoj uniji do 31. prosinca 2019.

# SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA

## PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020.

U izvještajnom razdoblju došlo je do rasta svih financijskih pokazatelja provedbe. Ugovoreno je projekata u vrijednosti od 1,40 milijardi eura, odnosno 15,55 % od ukupno ugovorenih sredstava od početka provedbe. Krajnjim korisnicima i ugovarateljima plaćeno je 640,82 milijuna eura, odnosno 19,35 % od ukupno plaćenog iznosa od početka provedbe. Ovjereno je 1,03 milijardi eura, odnosno 34,43 % od ukupno ovjerenog iznosa od početka provedbe. Istovremeno je Europska komisija (EK) doznačila iznos od 632,00 milijuna eura, što predstavlja 21,85 % ukupno doznačenog iznosa od početka provedbe programa.

Na dan 31. prosinca 2019. ukupno je ugovoreno 8,99 milijardi eura, odnosno 83,78 % ukupno dodijeljenih sredstava. Ukupno je plaćeno 3,31 milijardi eura, odnosno 30,85 % dodijeljenih sredstava. Ukupno je ovjereno 3,00 milijarde eura, odnosno 27,92 % dodijeljenih sredstava te je ukupno doznačeno 2,89 milijardi eura odnosno 26,96 % dodijeljenih sredstava, koja za (operativne) programe financijskog razdoblja 2014. – 2020. iznose 10,73 milijarde eura.

**Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. srpnja do** **31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program[[1]](#footnote-2) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| OPKK | 6.831,26 | 1.171,96 | 17,16 | 386,80 | 5,66 | 758,24 | 11,10 | 533,02 | 7,80 |
| OPULJP | 1.621,05 | 46,51 | 2,87 | 120,42 | 7,43 | 106,24 | 6,55 | 98,98 | 6,11 |
| PRR | 2.026,22 | 175,51 | 8,66 | 121,90 | 6,02 | 151,22 | 7,46 | - | - |
| OPPiR | 252,64 | 4,42 | 1,75 | 11,70 | 4,63 | 18,43 | 7,29 | - | - |
|  |  |  |  |  |  |  |  |  |  |
| UKUPNO | 10.731,17 | 1.398,40 | 13,03 | 640,82 | 5,97 | 1.034,13 | 9,64 | 632,00 | 5,89 |

**Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| OPKK | 6.831,26 | 6.112,19 | 89,47 | 1.790,15 | 26,21 | 1.672,84 | 24,49 | 1.758,52 | 25,74 |
| OPULJP | 1.621,05 | 1.179,48 | 72,76 | 533,57 | 32,92 | 413,83 | 25,53 | 488,65 | 30,14 |
| PRR | 2.026,22 | 1.564,42 | 77,21 | 918,54 | 45,33 | 841,39 | 41,53 | 602,49 | 29,73 |
| OPPiR | 252,64 | 134,30 | 53,16 | 68,69 | 27,27 | 68,61 | 27,16 | 43,22 | 17,11 |
|  |  |  |  |  |  |  |  |  |  |
| UKUPNO | 10.731,17 | 8.990,39 | 83,78 | 3.310,95 | 30,85 | 2.996,67 | 27,92 | 2.892,88 | 26,96 |

**Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Ugovoreno | | |  |  | Plaćeno | | |
| (Operativni) program | 30.6.2019. | 31.12.2019. | Indeks promjene[[2]](#footnote-3) |  | (Operativni) program | 30.6.2019. | 31.12.2019. | Indeks promjene |
|  |  |  |  |  |  |  |  |  |
| OPKK | 4.940,23 | 6.112,19 | 123,72 |  | OPKK | 1.403,35 | 1.790,15 | 127,56 |
| OPULJP | 1.133,60 | 1.179,48 | 104,05 |  | OPULJP | 413,15 | 533,57 | 129,15 |
| PRR | 1.388,91 | 1.564,42 | 112,64 |  | PRR | 796,64 | 918,54 | 115,30 |
| OPPiR | 129,88 | 134,30 | 103,40 |  | OPPiR | 57,19 | 68,69 | 120,11 |
|  |  |  |  |  |  |  |  |  |
| UKUPNO | 7.592,63 | 8.990,39 | 118,41 |  | UKUPNO | 2.670,33 | 3.310,95 | 123,99 |

U odnosu na prethodno Izvješće, prema indeksu promjene od 123,72 najznačajniji napredak u ugovaranju ostvaren je u OPKK-u s rastom od 23,72 %. Najveći napredak u plaćanju ostvaren je u okviru OPULJP-a rastom od 29,15 %. Indeks promjene ugovaranja na razini ESI fondova iznosi 118,41 što predstavlja polugodišnji rast od 18,41 %. Indeks promjene plaćanja na razini ESI fondova iznosi 123,99 što predstavlja polugodišnji rast od 23,99 %.

ESI fondovi se provode po n+3 pravilu, što znači da se do kraja 2019. godine EK moraju prijaviti sredstva alocirana za 2016. godinu.[[3]](#footnote-4) Sredstva koja se ne ovjere do kraja n+3 godine se automatski opozivaju, odnosno država članica EU ih gubi iz svoje alokacije. Svi operativni programi ostvarili su N+3 ciljeve za 2019. godinu. Iz OPKK je ovjereno 1.672,84 milijuna eura (cilj za 2019. godinu je 1.644,07 milijuna eura). Iz OPULJP-a je ovjereno 413,83 milijuna eura (cilj za 2019. godinu je 401,48 milijuna eura). Iz PRR-a je ovjereno 841,39 milijuna eura (cilj za 2019. godinu je 782,25 milijuna eura). Iz OPPIR-a je ovjereno 68,61 milijuna eura (cilj za 2019. godinu je 67,32 milijuna eura).

## PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013.

S 31. prosincem 2016. završilo je n+3[[4]](#footnote-5) razdoblje provedbe programa. Tijekom 2017. uslijedilo je postupno zatvaranje programa s krajnjim rokom u ožujku 2018. Jedina iznimka je IPA I koja će se provoditi do 14. siječnja 2020. Također, u slučaju OPR primjenjuje se n+2 pravilo te je razdoblje provedbe završilo 31. prosinca 2015., a konačni dokumenti za zatvaranje programa podneseni su u ožujku 2017. Slijedom toga, u izvještajnom razdoblju nije bilo provedbe OPR-a.

U razdoblju od 1. srpnja do 31. prosinca 2019. nije bilo ugovaranja. Vrijednost plaćenih sredstava krajnjim korisnicima i ugovarateljima iznosi 1,81 milijuna eura.

Na dan 31. prosinca 2019. ukupno je ugovoreno 1,27 milijardi eura, odnosno 99,70 % ukupno dodijeljenih sredstava. Ukupno je plaćeno 1,13 milijardi eura odnosno 88,58 % dodijeljenih sredstava. Ukupno je ovjereno 1,16 milijardi eura, odnosno 91,08 %, a ukupno je doznačeno 1,13 milijardi eura odnosno 88,48 % dodijeljenih sredstava.

Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta[[5]](#footnote-6) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| OPP | 236,98 | - | - | - | - | - | - | - | - |
| OPZO | 281,10 | - | - | - | - | - | - | 13,09 | 4,66 |
| OPRK | 187,78 | - | - | - | - | - | - | 9,39 | 5,00 |
| OPRLJP | 152,41 | - | - | - | - | - | - | - | - |
| IPA I[[6]](#footnote-7) | 278,05 | -0,01 | 0,004 | 1,68 | 0,60 | - | - | 1,07 | 0,39 |
| IPA II[[7]](#footnote-8) | 17,52 | - | - | 0,16 | 0,89 | - | - | - | - |
| IPA V[[8]](#footnote-9) | 121,81 | - | - | -0,02 | -0,01 | - | - | - | - |
|  |  |  |  |  |  |  |  |  |  |
| UKUPNO | 1.275,66 | -0,01 | - | 1,81 | 0,14 | - | - | 23,55 | 1,85 |

Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| OPP | 236,98 | 187,20 | 78,99 | 168,43 | 71,07 | 163,37 | 68,94 | 150,44 | 63,48 |
| OPZO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |
| OPRK | 187,78 | 198,35 | 105,63 | 180,37 | 96,06 | 187,78 | 100,00 | 187,78 | 100,00 |
| OPRLJP | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |
| IPA I | 278,05 | 255,62 | 91,93 | 240,84 | 86,62 | 240,78 | 86,60 | 240,46 | 86,48 |
| IPA II | 17,52 | 17,22 | 98,27 | 15,62 | 89,18 | 15,20 | 86,79 | 15,19 | 86,72 |
| IPA V | 121,81 | 106,62 | 87,52 | 100,65 | 82,62 | 124,25 | 102,00 | 105,26 | 86,41 |
|  |  |  |  |  |  |  |  |  |  |
| UKUPNO | 1.275,66 | 1.271,83 | 99,70 | 1.130,03 | 88,58 | 1.161,89 | 91,08 | 1.128,67 | 88,48 |

Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Ugovoreno | | |  |  | Plaćeno | | |
| Program/ komponenta | 30.06.2019. | 31.12.2019. | Indeks promjene |  | Program/ komponenta | 30.06.2019. | 31.12.2019. | Indeks promjene |
|  |  |  |  |  |  |  |  |  |
| OPP | 187,20 | 187,20 | 100,00 |  | OPP | 168,43 | 168,43 | 100,00 |
| OPZO | 354,77 | 354,77 | 100,00 |  | OPZO | 279,49 | 279,49 | 100,00 |
| OPRK | 198,35 | 198,35 | 100,00 |  | OPRK | 180,37 | 180,37 | 100,00 |
| OPRLJP | 152,05 | 152,05 | 100,00 |  | OPRLJP | 144,63 | 144,63 | 100,00 |
| IPA II | 17,22 | 17,22 | 100,00 |  | IPA I | 239,16 | 240,84 | 100,70 |
| IPA V | 106,62 | 106,62 | 100,00 |  | IPA II | 15,47 | 15,62 | 101,00 |
| IPA I | 255,63 | 255,62 | 99,99 |  | IPA V | 100,67 | 100,65 | 99,98 |
|  |  |  |  |  |  |  |  |  |
| UKUPNO | 1.271,84 | 1.271,83 | 99,99 |  | UKUPNO | 1.128,22 | 1.130,03 | 100,16 |

# DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020.

## OPERATIVNI PROGRAM „KONKURENTNOST I KOHEZIJA“

EK je 14. kolovoza 2017. donijela Odluku kojom se zbog tehničkog usklađivanja temeljem članka 92. stavka 3. Uredbe (EU) br. 1303/2013, iznos dodijeljenih sredstava iz Kohezijskog fonda (KF) u okviru OPKK-a smanjuje za 49,79 milijuna eura. Sukladno tome, u okviru OPKK-a na raspolaganju je 6,83 milijardi eura od čega 4,32 milijarde eura iz Europskog fonda za regionalni razvoj (EFRR) i 2,51 milijardi eura iz KF. Kada se tome pridoda nacionalno sufinanciranje, ukupna vrijednost iznosi 8,04 milijardi eura.

Do 31. prosinca 2019. ukupno je pokrenuto 277 postupaka dodjele bespovratnih sredstava ukupne vrijednosti 63,51 milijardi kuna (8,36 milijardi eura). U izvještajnom razdoblju pokrenuto je 46 postupaka dodjele bespovratnih sredstava ukupne vrijednosti 9,25 milijardi kuna (1,22 milijardi eura).

**Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2019. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| 01 | Povećanje razvoja novih proizvoda i usluga koji proizlaze iz aktivnosti istraživanja i razvoja - faza II | 770.000.000,00 |
| 02 | Izgradnja mreža sljedeće generacije (NGN)/pristupnih mreža sljedeće generacije (NGA) u NGA bijelim područjima | 695.000.000,00 |
| 03 | ITU - IT PARK  Usluge za MSP-ove putem poduzetničkih potpornih institucija (PPI)  ITU-Investicije u razvoj poslovne infrastrukture i poduzetničkih inkubatora na Urbanom području Pula  ITU - Izgradnja infrastrukture poduzetničke zone Crno-faza I  ITU-Gradnja nove zgrade poduzetničkog inkubatora  COWORKING PULA | 30.384.615,38  22.800.000,00  20.375.000,00  28.272.000,00  18.357.658,26  20.061.156,44 |
| 04 | ITU - Zamjena spojnog vrelovoda od TE-TO do toplane Pogona Osijek  ITU - Revitalizacija vrelovodne mreže s ciljem smanjenja energetskih gubitaka i povećanja učinkovitosti sustava toplinarstva u gradu Zagrebu | 46.013.882,25  421.500.000,00 |
| 05 | JAČANJE KAPACITETA HGSS-a-SIGURNA.HR  Shema za jačanje primijenjenih istraživanja za mjere prilagodbe klimatskim promjenama  Projekt unaprjeđenja negrađevinskih mjera upravljanja rizicima od poplava u Republici Hrvatskoj - VEPAR  Zaštita od poplava grada Ogulina | 25.404.026,98  75.000.000,00  212.585.463,25  158.263.438,85 |
| 06 | ​ITU - Revitalizacija brownfield lokacija Urbane aglomeracije Rijeka  Razvoj vodnokomunalne infrastrukture aglomeracije Metković  Poboljšanje vodno – komunalne infrastrukture aglomeracije Split – Solin  ITU - Obnova kulturne baštine urbanog područja Zadar  ITU - Brownfield na području Urbane aglomeracije Split  ITU - Revitalizacija brownfield lokacija Urbanog područja Zadar  Projekt poboljšanja vodnokomunalne infrastrukture aglomeracija Cres, Martinšćica, Nerezine, Mali i Veli Lošinj  Projekt poboljšanja vodnokomunalne infrastrukture na području aglomeracije Beli Manastir  Razminiranje i očuvanje šumskih ekosustava u zaštićenim i Natura 2000 područjima u Ličko-senjskoj i Zadarskoj županiji - Fearless Velebit  Evidentiranje posebnog pravnog režima kao doprinos učinkovitijem upravljanju zaštićenim područjima  Razvoj vodnokomunalne infrastrukture aglomeracije Ploče  Sanacija zatvorenih odlagališta neopasnog otpada  Poboljšanje vodnokomunalne infrastrukture aglomeracije Koprivnica  Poboljšanje vodnokomunalne infrastrukture aglomeracije Semeljci  Poboljšanje vodnokomunalne infrastrukture aglomeracije Našice  ITU - Obnova brownfield lokacija u urbanom području Pula  ITU - Obnova Tvrđave  ITU - PALAČA ŽIVOTA –GRAD MIJENA / PALACE OF LIFE, CITY OF CHANGES Integrirani program razvoja posjetiteljske infrastrukture stare gradske jezgre s Dioklecijanovom palačom  "Izgradnja vodnokomunalne infrastrukture aglomeracija Đurđevac, Virje, Ferdinandovac i Podravske Sesvete  "ITU - Kuća Tambure- Slavonska notna bajka- opremanje  Povežimo se baštinom  Izgradnja i opremanje postrojenja za biološku obradu odvojeno sakupljenog biootpada  Sustav odvodnje i pročišćavanja otpadnih voda aglomeracije Pitomača  Izgradnja vodno-komunalne infrastrukture aglomeracije Imotski  Centar za gospodarenje otpadom Dubrovačko-neretvanske županije Lučino Razdolje | 19.094.998,48  253.696.378,57  975.315.032,88  25.919.304,56  24.320.000,00  29.022.877,64  263.355.489,05  84.133.031,72  220.395.185,32  31.233.954,60  137.594.215,63  250.000.000,00  283.816.878,32  121.734.196,10  116.461.394,99  53.914.875,26  17.969.000,00  18.225.974,58  196.280.281,42  4.250.000,00  36.395.223,98  250.000.000,00  149.028.803,50  161.655.622,84  286.809.158,75 |
| 07 | "Drugi poziv za sufinanciranje unaprjeđenja lučke infrastrukture u funkciji obalnog linijskog pomorskog prometa"  "Poziv za sufinanciranje Obnove voznog parka HŽ putničkog prijevoza novim elektromotornim vlakovima"  ITU - Razvoj i implementacija inteligentnog prometnog sustava i rekonstrukcija prometnice sa prioritizacijom vozila javnog prijevoza i biciklističkom stazom u gradu Zadru  ITU - Sustav biciklističkih staza Urbane aglomeracije Zagreb  ITU - Biciklističke staze Urbanog područja Slavonski Brod  Modernizacija pješačkih pothodnika povezanih s javnim prijevozom na području Grada Zagreba s ugradnjom vertikalnih platformi u zatvorenom oknu i sustava sigurnosti | 509.178.440,00  1.035.687.620,00  26.698.048,51  41.365.464,85  32.313.007,94  54.000.000,00 |
| 09 | Veliki projekt e-Škole: Razvoj sustava digitalno zrelih škola (II. faza) | 996.310.200,00 kn |

Temeljem pokrenutih postupaka dodjele bespovratnih sredstava, do 31. prosinca 2019. sklopljeno je 5.931 ugovora o dodjeli bespovratnih sredstava ukupne vrijednosti 6,11 milijardi eura (sredstva EU). U izvještajnom razdoblju potpisano je 944 ugovora o dodjeli bespovratnih sredstava ukupne vrijednosti 1,17 milijardi eura (sredstva EU).

Ukupna plaćanja prema korisnicima izvršena su u iznosu od 1,79 milijardi eura (sredstva EU). U izvještajnom razdoblju korisnicima je plaćeno 386,80 milijuna eura (sredstva EU). Ukupno je do 31. prosinca 2019. ovjereno 1,67 milijardi eura (sredstva EU), a u izvještajnom razdoblju ovjereno 758,24 milijuna eura (sredstva EU). Ukupno je doznačeno 1,76 milijardi eura, a u izvještajnom razdoblju doznačeno je 533,02 milijuna eura.

**Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[9]](#footnote-10) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 | 664,79 | 57,45 | 8,64 | 20,16 | 3,03 | 42,48 | 6,39 |  |  |
| PO 2 | 307,95 | 39,83 | 12,93 | 2,34 | 0,76 | 2,82 | 0,92 |  |  |
| PO 3 | 970,00 | 83,73 | 8,63 | 76,44 | 7,88 | 209,48 | 21,60 |  |  |
| PO 4 | 531,81 | 15,06 | 2,83 | 48,80 | 9,18 | 79,91 | 15,03 |  |  |
| PO 5 | 245,40 | 47,94 | 19,54 | 13,31 | 5,42 | 10,54 | 4,29 |  |  |
| PO 6 | 1.987,36 | 441,28 | 22,20 | 89,68 | 4,51 | 96,97 | 4,88 |  |  |
| PO 7 | 1.260,42 | 356,52 | 28,29 | 66,19 | 5,25 | 208,53 | 16,54 |  |  |
| PO 8 | 356,50 | 26,57 | 7,45 | 34,84 | 9,77 | 52,24 | 14,65 |  |  |
| PO 9 | 270,91 | 0,00 | 0,00 | 10,28 | 3,79 | 21,08 | 7,78 |  |  |
| PO 10 | 236,11 | 103,58 | 43,87 | 24,76 | 10,49 | 34,20 | 14,49 |  |  |
|  |  |  |  |  |  |  |  |  |  |
| UKUPNO | 6.831,26 | 1.171,96 | 17,16 | 386,80 | 5,66 | 758,24 | 11,10 | 533,02 | 7,80 |

**Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 664,79 | 349,57 | 52,58 | 80,24 | 12,07 | 71,75 | 10,79 |  |  |
| PO 2 | 307,95 | 109,71 | 35,63 | 4,54 | 1,47 | 3,52 | 1,14 |  |  |
| PO 3 | 970,00 | 725,55 | 74,80 | 543,59 | 56,04 | 637,09 | 65,68 |  |  |
| PO 4 | 531,81 | 439,09 | 82,56 | 148,99 | 28,02 | 89,69 | 16,86 |  |  |
| PO 5 | 245,40 | 173,76 | 70,81 | 24,09 | 9,82 | 13,88 | 5,66 |  |  |
| PO 6 | 1.987,36 | 2.222,33 | 111,82 | 297,59 | 14,97 | 211,49 | 10,64 |  |  |
| PO 7 | 1.260,42 | 1.380,39 | 109,52 | 358,96 | 28,48 | 349,69 | 27,74 |  |  |
| PO 8 | 356,50 | 276,97 | 77,69 | 113,80 | 31,92 | 90,25 | 25,32 |  |  |
| PO 9 | 270,91 | 169,23 | 62,46 | 121,70 | 44,92 | 116,22 | 42,90 |  |  |
| PO 10 | 236,11 | 265,60 | 112,49 | 96,64 | 40,93 | 89,27 | 37,81 |  |  |
|  |  |  |  |  |  |  |  |  |  |
| UKUPNO | 6.831,26 | 6.112,19 | 89,47 | 1.790,15 | 26,21 | 1.672,84 | 24,49 | 1.758,52 | 25,74 |

**Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 31. prosinca 2019. (sredstva EU, u postocima)**

U izvještajnom razdoblju tijela sustava OPKK bila su predmetom revizijskih provjera te se pregled provedenih revizija i ključnih revizijskih preporuka daje u nastavku.

Agencija za reviziju provedbe programa Europske unije (ARPA) je u svojstvu Tijela za reviziju 26. srpnja 2019. godine započela i reviziju sustava – Ključnog zahtjeva broj 6 - Pouzdan sustav za prikupljanje, bilježenje i pohranjivanje podataka za potrebe praćenja, evaluacije, financijskog upravljanja, provjere i revizije, uključujući veze s elektroničkim sustavom razmjene podataka s korisnicima. Konačno izvješće o obavljenoj reviziji sustava dostavljeno je Upravljačkom tijelu nakon izvještajnog razdoblja.

Reviziju sustava upravljanja i kontrola u okviru OPKK vezano za mehanizam integriranih teritorijalnih ulaganja ARPA je u svojstvu Tijela za reviziju započela 29. kolovoza 2019. Revizijom je obuhvaćena uspostava sustava i provjera operativne učinkovitosti rada sustava te je povedena u Ministarstvu regionalnoga razvoja i fondova Europske unije te svim posredničkim tijelima za integrirana teritorijalna ulaganja (ITU PT). Konačno izvješće o obavljenoj reviziji sustava dostavljeno je Upravljačkom tijelu nakon izvještajnog razdoblja.

ARPA je u svojstvu Tijela za reviziju započela 7. listopada 2019. reviziju operacija u okviru OPKK, koja je obuhvatila razdoblje od 1. srpnja 2018. do 30. lipnja 2019., odnosno izdatke prijavljene Europskoj komisiji do 30. lipnja 2019. Revizija je obuhvatila 33 ugovora o bespovratnim sredstvima u nadležnosti Posredničkih tijela razine 2: Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO) i Hrvatskih voda te pet operacija u okviru Financijskih instrumenata u nadležnosti Hrvatske agencije za malo gospodarstvo, inovacije i investicije (HAMAG-BICRO) u funkciji financijskog posrednika/korisnika i Hrvatske banke za obnovu i razvitak (HBOR) u funkciji fonda fondova. Konačna izvješća o obavljenim revizijama operacija dostavljena su UT-u nakon izvještajnog razdoblja.

Tijekom izvještajnog razdoblja, Upravljačko tijelo pripremilo je očitovanje o poduzetim mjerama za provedbu preostalih neprovedenih preporuka iz Plana provedbe preporuka kojeg je 13. srpnja 2018. dostavilo Državnom uredu u reviziju kao odgovor na Izvješće o obavljenoj reviziji učinkovitosti provedbe Operativnog programa Konkurentnost i kohezija 2014. – 2020., o kojem smo izvijestili u prethodnim izvještajnim razdobljima. U svom očitovanju od 26. rujna 2019. godine, Upravljačko tijelo izvijestilo je o status provedbe preporuka na dan 31. kolovoza 2019.

Većina preporuka iz Konačnog objedinjenog revizijskog izvješća i mjera iz Akcijskog plana za obavljenu horizontalnu reviziju funkcionalnosti sustava upravljanja nepravilnostima za ESI fondove, koju je tijekom 2017. provela Samostalna služba za unutarnju reviziju MRRFEU-a, je provedena, o čemu je Upravljačko tijelo izvijestilo Ministarstvo financija 24. listopada 2019. godine te dostavilo ažurirani Akcijski plan i očitovanje o provedbi preporuka sa statusom na dan 31. kolovoza 2019. iz kojeg je vidljivo kako su sve preporuke provedene, osim jedne za koju je provedba u tijeku.

U predmetnom izvještajnom razdoblju aktivno su se provodile korektivne i preventivne mjere za unaprjeđenje rada Sustava upravljanja i kontrole OPKK po pitanju jačanja administrativnih kapaciteta, odabira operacija, provjera postupaka javne nabave i čuvanje revizijskog traga, navedene u Akcijskom planu za unaprjeđenje rada Sustava upravljanja i kontrole OPKK. Provedba mjera iz Akcijskog plana nastavlja se i nakon izvještajnog razdoblja.

U izvještajnom razdoblju održana je jedna sjednica Odbora za praćenje, 15. studenoga 2019. godine te je proveden jedan pisani postupak odlučivanja.

U izvještajnom razdoblju UT je provelo četrnaest provjera na razini sustava u Posredničkim tijelima, od toga dvije redovne, godišnje provjere na razini sustava, od čega jedna administrativna provjere na razini sustava (u Gradu Osijeku kao Posredničkom tijelu za integrirana teritorijalna ulaganja (ITU PT) i jednu provjeru na licu mjesta u Hrvatskim vodama (HV) kao Posredničkom tijelu razine 2 (PT2) te jednu ad hoc provjeru na razini sustava u Središnjoj agenciji za provedbu programa i projekata Europske unije (SAFU) kao PT2 te jedanaest provjera na razini sustava prije slanja Zahtjeva za plaćanje prema EK dvije u HAMAG-BICRO-u, pet u SAFU-u, dvije u HV-u, te dvije u Fondu za zaštitu okoliša i energetsku učinkovitost (FZOEU) kao PT2). Upravljačko tijelo je u izvješćima o provedenim provjerama na razini sustava dalo konkretne preporuke za postupanje pojedinim Posredničkim tijelima.

Na dan 31. prosinca 2019. u UT-u ukupno je zaposleno 176 službenika, dok je ukupan broj zaposlenih u Tijelima SUK-a OPKK-a s ITU gradovima 1087.

## OPERATIVNI PROGRAM „UČINKOVITI LJUDSKI POTENCIJALI“

Europska komisija je u 2019. godini donijela novu Odluku o povećanju alokacije za Inicijativu za zapošljavanje mladih (IZM) u iznosu od 3.718.289 eura te je OPULJP izmijenjen kako bi uključio povećanje IZM specifične dodjele s dotadašnjih 6.828.482 eura na 10.546.771 EUR. OPULJP v.4.1 odobrena je od strane EK 17. prosinca 2019. godine. Time novi iznos alokacije za OPULJP iznosi 1.621,05 milijuna eura.

Do 31. prosinca 2019. ukupno je pokrenuto 129 postupka dodjele bespovratnih sredstava ukupne vrijednosti 12,83 milijardi kuna (1,68 milijardi eura), od čega 38 otvorenih postupka dodjele bespovratnih sredstava ukupne vrijednosti 4,08 milijardi kuna (537,43 milijuna eura), 5 ograničenih postupka dodjele bespovratnih sredstava ukupne vrijednosti 1,62 milijardi kuna (213,64 milijuna eura), 86 izravnih postupaka dodjele bespovratnih sredstava ukupne vrijednosti 7,12 milijardi kuna (937,81 milijuna eura).

U izvještajnom razdoblju objavljeno je 10 postupka dodjele bespovratnih sredstava ukupne vrijednosti 1,75 milijardi kuna (230,11 milijuna eura), od čega 1 otvoreni postupak dodjele bespovratnih sredstava ukupne vrijednosti 85,71 milijun kuna (11,27 milijuna eura), 2 ograničena postupka dodjele bespovratnih sredstava ukupne vrijednosti 1,2 milijarde kuna (158,91 milijun eura) i 7 izravnih postupaka dodjele bespovratnih sredstava ukupne vrijednosti 455,35 milijuna kuna (59,91 milijun eura).

**Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od** **1. srpnja do 31. prosinca 2019. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| PO 1 | Modernizacija IKT podrške Hrvatskog zavoda za mirovinsko osiguranje - eHZMO  Poticanje obrazovanja za vezane obrte temeljene na sustavu naukovanja FAZA II | 166.571.000,00  245.805.000,00 |
| PO 2 | Ispunjavanje preduvjeta za učinkovitu provedbu politika usmjerenih na nacionalne manjine - faza I  Aktivno uključivanje i poboljšanje zapošljivosti te razvoj inovativnih socijalnih usluga za ranjive skupine unutar 7 urbanih aglomeracija/područja Osijek, Pula, Rijeka, Slavonski brod, Split, Zadar i Zagreb  Dodjela bespovratne potpore za razvoj poduzetništva na području Grada Petrinje  Uključivanje djece u sustav zdravog odgoja i obrazovanja s posebnim naglaskom na integraciju djece s poteškoćama u razvoju kroz uređenje doma Branjin vrh | 10.854.000,00    85.712.000,00  10.000.000,00    1.720.000,00 |
| PO3 | Uspostava regionalnih centara kompetentnosti u strukovnom obrazovanju u (pod)sektorima: strojarstvo, elektrotehnika i računalstvo, poljoprivreda i zdravstvo  Uspostava regionalnih centara kompetentnosti u sektoru turizma i ugostiteljstva | 819.515.486,37    388.251.944,33 |
| PO4 | Povećanje kvalitete javnih usluga kroz modernizaciju i povećanje dostupnosti edukacija za službenike javnog sektora u organizaciji DŠJU  Unaprjeđenje i razvoj Informacijskog sustava u sportu | 14.702.600,00  5.703.000,00 |

Temeljem pokrenutih postupaka dodjele bespovratnih sredstava, do 31. prosinca 2019. sklopljeno je 1.605 ugovora o dodjeli bespovratnih sredstava ukupne vrijednosti 1,18 milijarde eura (sredstva EU). U izvještajnom razdoblju sklopljeno je 92 ugovora o dodjeli bespovratnih sredstava ukupne vrijednosti 46,51 milijuna eura (sredstva EU).

Ukupna plaćanja prema korisnicima izvršena su u iznosu od 533,57 milijuna eura (sredstva EU). U izvještajnom razdoblju korisnicima je plaćeno 120,42 milijuna eura (sredstva EU). Ukupno je do 31. prosinca 2019. ovjereno 413,83 milijuna eura (sredstva EU), a u izvještajnom razdoblju ovjereno je 106,24 milijuna eura (sredstva EU). Ukupno je doznačeno 488,65 milijuna eura, a u izvještajnom razdoblju 98,98 milijuna eura (sredstva EU).

**Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os[[10]](#footnote-11) (PO) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | 28,60 | 7,83 | 20,49 | 5,61 | 20,34 | 5,57 |  |  |
| PO 1 (IZM) | 206,31 | 0,00 | 0,00 | 30,85 | 14,95 | 31,43 | 15,23 |  |  |
| PO 2 | 340,15 | 14,40 | 4,23 | 45,53 | 13,39 | 24,55 | 7,22 |  |  |
| PO 3 | 450,00 | 0,16 | 0,04 | 16,63 | 3,70 | 24,27 | 5,39 |  |  |
| PO 4 | 179,13 | 3,35 | 1,87 | 5,02 | 2,80 | 3,42 | 1,91 |  |  |
| PO 5 | 80,00 | 0,00 | 0,00 | 1,89 | 2,36 | 2,24 | 2,80 |  |  |
|  |  |  |  |  |  |  |  |  |  |
| UKUPNO | 1.621,05 | 46,51 | 2,87 | 120,42 | 7,43 | 106,24 | 6,55 | 98,98 | 6,11 |

**Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | 318,88 | 87,25 | 82,05 | 22,45 | 78,57 | 23,96 |  |  |
| PO 1 (IZM) | 206,31 | 197,50 | 95,73 | 136,64 | 66,23 | 139,38 | 67,56 |  |  |
| PO 2 | 340,15 | 298,41 | 87,73 | 169,82 | 49,93 | 72,21 | 21,23 |  |  |
| PO 3 | 450,00 | 246,52 | 54,78 | 95,45 | 21,21 | 83,34 | 18,52 |  |  |
| PO 4 | 179,13 | 81,86 | 45,70 | 26,98 | 15,06 | 18,70 | 10,44 |  |  |
| PO 5 | 80,00 | 36,30 | 45,38 | 22,62 | 28,28 | 21,63 | 27,38 |  |  |
|  |  |  |  |  |  |  |  |  |  |
| UKUPNO | 1.621,05 | 1.179,48 | 72,76 | 533,57 | 32,92 | 413,83 | 25,53 | 488,65 | 30,14 |

**Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2019. (sredstva EU, u postocima)**

Najveći broj ugovora odnosi se na cijeli teritorij Republike Hrvatske budući da su ugovarani projekti putem izravne dodjele s nacionalnim obuhvatom aktivnosti (npr. mjere aktivne politike zapošljavanja, e-škole i slično).

U provedbi Operativnog programa do sada je ukupno, od strane Europske komisije, odobreno pet metodologija pojednostavljenih troškovnih opcija. U izvještajnom razdoblju se intenzivno radilo na izradi prijedloga dvaju novih delegiranih akata: jedinični trošak plaće u mjeri Aktivne politike zapošljavanja: Očuvanje radnih mjesta u sektoru proizvodnje tekstila, odjeće, obuće, kože i drva te jedinični trošak u sklopu poziva “Zaželi – program zapošljavanja žena – faza II”. Nakon pripreme prijedloga, iste je potrebno poslati Europskoj komisiji na odobrenje.

U izvještajnom razdoblju, 20. prosinca 2019. godine, održana je 12. sjednica OzP-a predmetnog Programa u Zagrebu, tijekom koje je usvojena izmjena OPULJP v.5.0, zatim usvojena je izmjena Evaluacijskog plana OPULJP-a te Komunikacijski plan za 2020. godinu.

U periodu od 1. srpnja do 31 prosinca 2019. zaprimljeno je 5 konačnih revizijskih izvješća od Tijela za reviziju završenih revizija operacija o čijem provođenju je Upravljačko tijelo obaviješteno u ožujku 2019.

Tijekom prosinca 2019. izvršene su provjere na razini sustava u smislu provjere delegiranih funkcija (provedba plaćanja) u Posredničkim tijelima razine 1.

Upravljačko tijelo je 20. kolovoza 2019. obaviješteno o početku Revizije usklađenosti Operativnog programa Učinkoviti ljudski potencijali 2014.-2020. od strane Europske komisije nad Agencijom za reviziju sustava provedbe programa Europske unije.

Na dan 31. prosinca 2019. u UT-u je ukupno zaposleno 60 službenika, dok je ukupan broj zaposlenih u Tijelima SUK-a OPULJP-a 480.

## PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U okviru PRR-a na raspolaganju je 2,03 milijarde eura iz Europskog poljoprivrednog fonda za ruralni razvoja (EPFRR). Kada se tome pridoda nacionalno sufinanciranje, ukupna vrijednost iznosi 2,38 milijardi eura.

Do 31. prosinca 2019. ukupno su objavljena 83 natječaja za dodjelu potpora. Ukupna vrijednost svih natječaja i objavljenih poziva je 17.946,28 milijuna kuna (2.361,35 milijuna eura). U izvještajnom razdoblju objavljeno je 510 natječaja za dodjelu potpora ukupne vrijednosti 330 milijuna kuna (43,42 milijuna eura).

**Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. srpnja do 31. prosinca 2019. (bespovratna sredstva)**

|  |  |  |
| --- | --- | --- |
| **Mjera (M)[[11]](#footnote-12)** | **Naziv natječaja** | **Vrijednost bespovratnih sredstava (kn)** |
| M4 | 4.1.1. Restrukturiranje, modernizacija i povećanje konkurentnosti poljoprivrednih gospodarstava (tovno govedarstvo) | 152.000.000,00 |
| M4 | 4.1.2. Zbrinjavanje, rukovanje i korištenje stajskog gnoja u cilju smanjenja štetnog utjecaja na okoliš | 50.000.000,00 |
| M4 | 4.1.3. Korištenje obnovljivih izvora energije | 100.000.000,00 |
| M10 | 10.2. Potpora za očuvanje, održivo korištenje i razvoj genetskih izvora u poljoprivredi | 10.000.000,00 |
| M19 | 19.3.2. Provedba aktivnosti projekta suradnje | 18.000.000,00 |

Temeljem pokrenutih natječaja, do 31. prosinca 2019. donijeto je 11.017 odluka o dodjeli sredstava.[[12]](#footnote-13)

Do 31. prosinca 2019. je temeljem svih postupaka dodjele ugovoreno ukupno 1,56 milijardi eura (sredstva EU). U izvještajnom razdoblju je temeljem odluka o dodjeli sredstava ugovoreno ukupno 175,51 milijuna eura (sredstva EU).

Ukupna plaćanja prema korisnicima izvršena su u iznosu od 918,54 milijuna eura (sredstva EU). U izvještajnom razdoblju korisnicima je plaćeno 121,90 milijuna eura (sredstva EU). Ukupno je do 31. prosinca 2019. ovjereno 841,39 milijuna eura (sredstva EU), a doznačeno je 602,49 milijuna eura. U izvještajnom razdoblju ovjereno je 151,22 milijuna eura (sredstva EU).

**Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M)[[13]](#footnote-14) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| M 1 | 12,00 | 0,44 | 3,71 | 0,44 | 3,71 | 0,22 | 1,84 |  |  |
| M 2 | 18,00 | 0,66 | 3,68 | 0,66 | 3,68 | 0,53 | 2,95 |  |  |
| M 3 | 6,00 | 0,20 | 3,36 | 0,00 | 0,00 | 0,00[[14]](#footnote-15) | 0,03 |  |  |
| M 4 | 581,45 | 47,84 | 8,23 | 34,82 | 5,99 | 39,84 | 6,85 |  |  |
| M 5 | 80,00 | -0,54 | -0,68 | 2,11 | 2,64 | 5,47 | 6,84 |  |  |
| M 6 | 226,00 | 47,93 | 21,21 | 31,46 | 13,92 | 30,48 | 13,49 |  |  |
| M 7 | 226,00 | 41,75 | 18,48 | 22,88 | 10,12 | 20,96 | 9,27 |  |  |
| M 8 | 79,00 | 13,11 | 16,60 | 1,27 | 1,60 | 1,46 | 1,85 |  |  |
| M 9 | 8,00 | 0,52 | 6,47 | 0,16 | 1,94 | 0,03 | 0,41 |  |  |
| M 10 | 118,01 | 2,25 | 1,91 | 3,01 | 2,55 | 6,00 | 5,08 |  |  |
| M 11 | 109,06 | 1,19 | 1,09 | 1,19 | 1,09 | 25,50 | 23,38 |  |  |
| M 13 | 273,36 | 0,12 | 0,04 | 0,12 | 0,04 | 1,30 | 0,47 |  |  |
| M 14 | 17,00 | 3,92 | 23,08 | 3,92 | 23,08 | 3,09 | 18,15 |  |  |
| M 16 | 7,50 | 0,00 | 0,00 | 0,00 | 0,00 | 0,00 | 0,00 |  |  |
| M 17 | 37,12 | 6,24 | 16,81 | 6,23 | 16,79 | 5,99 | 16,15 |  |  |
| M 18 | 111,90 | -0,05 | -0,05 | -0,05 | -0,05 | -0,02 | -0,02 |  |  |
| M 19 | 60,79 | 0,20 | 0,33 | 3,96 | 6,51 | 4,38 | 7,20 |  |  |
| M 20 | 55,03 | 9,73 | 17,67 | 9,73 | 17,67 | 6,00 | 10,90 |  |  |
|  |  |  |  |  |  |  |  |  |  |
| UKUPNO | 2.026,22 | 175,51 | 8,66 | 121,90 | 6,02 | 151,22 | 7,46 |  |  |

**Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| M 1 | 12,00 | 1,37 | 11,44 | 1,37 | 11,44 | 1,15 | 9,58 |  |  |
| M 2 | 18,00 | 2,79 | 15,53 | 2,79 | 15,53 | 2,64 | 14,65 |  |  |
| M 3 | 6,00 | 0,36 | 6,01 | 0,01 | 0,11 | 0,01 | 0,11 |  |  |
| M 4 | 581,45 | 465,41 | 80,04 | 221,32 | 38,06 | 193,54 | 33,29 |  |  |
| M 5 | 80,00 | 59,69 | 74,61 | 56,81 | 71,02 | 54,96 | 68,70 |  |  |
| M 6 | 226,00 | 174,59 | 77,25 | 99,96 | 44,23 | 77,43 | 34,26 |  |  |
| M 7 | 226,00 | 329,84 | 145,95 | 82,14 | 36,35 | 69,88 | 30,92 |  |  |
| M 8 | 79,00 | 38,11 | 48,24 | 9,03 | 11,43 | 7,52 | 9,51 |  |  |
| M 9 | 8,00 | 2,86 | 35,78 | 0,46 | 5,80 | 0,34 | 4,28 |  |  |
| M 10 | 118,01 | 16,17 | 13,70 | 15,97 | 13,53 | 15,31 | 12,98 |  |  |
| M 11 | 109,06 | 91,70 | 84,08 | 91,70 | 84,08 | 91,56 | 83,95 |  |  |
| M 13 | 273,36 | 167,86 | 61,41 | 167,86 | 61,41 | 168,05 | 61,48 |  |  |
| M 14 | 17,00 | 3,92 | 23,08 | 3,92 | 23,08 | 3,09 | 18,15 |  |  |
| M 16 | 7,50 | 0,09 | 1,20 | 0,00 | 0,00 | 0,00 | 0,00 |  |  |
| M 17 | 37,12 | 22,59 | 60,84 | 22,56 | 60,77 | 18,33 | 49,37 |  |  |
| M 18 | 111,90 | 108,20 | 96,69 | 108,20 | 96,69 | 108,26 | 96,75 |  |  |
| M 19 | 60,79 | 57,63 | 94,80 | 13,18 | 21,68 | 11,82 | 19,45 |  |  |
| M 20 | 55,03 | 21,24 | 38,59 | 21,24 | 38,59 | 17,51 | 31,81 |  |  |
|  |  |  |  |  |  |  |  |  |  |
| UKUPNO | 2.026,22 | 1.564,42 | 77,21 | 918,54 | 45,33 | 841,39 | 41,53 | 602,49 | 29,73 |

**Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 31. prosinca 2019. (sredstva EU, u postocima)**

U izvještajnom razdoblju objavljen je Pravilnik o provedbi mjera Programa ruralnog razvoja Republike Hrvatske za razdoblje 2014. – 2020. (Narodne novine, broj 91/2019) koji zamjenjuje veliki broj dosadašnjih pravilnika za pojedine mjere, podmjere i tipove operacija. Ovim pravilnikom ujednačene su procedure i provedba postupka dodjele potpora, a svi se natječaji prema njemu prethodno objavljuju na sustavu e-savjetovanja kako bi korisnici i svi ostali dionici mogli aktivno, transparentno i pravovremeno sudjelovati u kreiranju natječajnih pravila. Ovim pravilnikom na jednom mjestu propisani su opći uvjeti prihvatljivosti, uvjeti prijave, obrade, provedbe, kontrole i isplate projekata te postupanja po prigovorima korisnika, za sve mjere iz Programa ruralnog razvoja i financijske instrumente, osim IAKS mjera (mjere 10,11,13 i 14).

Osma sjednica OzP-a provedbe PRR-a održana je 15. studenoga 2019. godine u Zagrebu.

U izvještajnom razdoblju ujedno je poduzet i niz aktivnosti radi učinkovitije provedbe Programa kao što su:

* 17. rujna 2019. godine održano je potpisivanje sporazuma o financiranju između Hrvatske banke za obnovu i razvitak (HBOR) i poslovnih banaka (OTP banka Hrvatska d.d.; Privredna banka Zagreb d.d.; Zagrebačka banka d.d.) čime je započela provedba Investicijskih kredita za ruralni razvoj za koje je osigurano više od 500 milijuna kuna.
* U organizaciji Ministarstva poljoprivrede (Uprave za potpore poljoprivredi i ruralnom razvoju) i Agencije za plaćanja u poljoprivredi, ribarstvu i ruralnom razvoju 27. studenog 2019. godine u Zagrebu je organizirana radionica za LAG-ove. Radionici se odazvalo 95 predstavnika iz 50 odobrenih LAG-ova (od ukupno 54 odobrena LAG-a u Republici Hrvatskoj). Sudionicima radionice je od strane predstavnika Ministarstva regionalnog razvoja i fondova Europske unije prezentirano stanje provedbe Sporazuma o partnerstvu i izrade Nacionalne razvojne strategije do 2030, od strane predstavnika Ministarstva poljoprivrede stanje izrade Strateškog plana ZPP 2021. – 2027, stanje provedbe M19, razmišljanja u vezi provedbe CLLD u razdoblju 2021. – 2027. i novosti u izradi godišnjeg izvješća o radu LAG-a, a od strane Agencije za plaćanja u poljoprivredi, ribarstvu i ruralnom razvoju detaljno stanje provedbe M19 i novi natječaji za tip operacije 19.3.1 i 19.3.2.
* 28. studenoga 2019. godine u Zagrebu održan je godišnji sastanak članstva Mreže za ruralni razvoj na kojem su sudjelovali predstavnici LAG-ova, udruga, zadruga, obrazovnih ustanova, jedinica lokalne i regionalne samouprave, OPG-ova, razvojnih agencija, neprofitnih organizacija te ostalih predstavnika koji su članovi Mreže. Na sastanku su predstavljene aktivnosti koje je Mreža provela tijekom 2019. godine, izvještaj koliko sredstava je isplaćeno po Pozivu za prijavu aktivnosti članovima u sklopu godišnjeg akcijskog plana Mreže za 2019. te je članstvo informirano da će ukupno biti isplaćeno gotovo 830.000 kn do kraja 2019. godine. Predstavljen je i plan budućih aktivnosti, novi vizualni identitet Mreže te novi naziv Mreže – Nacionalna ruralna mreža čime se hrvatska Mreža približava ostalim europskim mrežama i nomenklaturi iz Programa ruralnog razvoja.
* Ministarstvo poljoprivrede organiziralo je javne konzultacije radi izrade nacrta Nacionalne strategije poljoprivrede i ruralnog razvoja. Javne konzultacije pod nazivom ,,Strateška vizija razvoja poljoprivrede Republike Hrvatske nakon 2020.“ održane su na četiri lokacije u Hrvatskoj na kojima se poljoprivrednicima i svim dionicima predstavio prvi nacrt Strateške vizije te se o istome raspravljalo.
* LAG-ovi su do kraja 2019. godine objavili 169 natječaja u vrijednosti 277,7 milijuna kuna što iznosi 79% sredstava koji su predviđeni za provedbu lokalnih razvojnih strategija LAG-ova odnosno LAG natječaja. Od strane LAG-ova odabrano je i proslijeđeno u Agenciju za plaćanja u poljoprivredi, ribarstvu i ruralnom razvoju 1.131 projekt u iznosu 167,5 milijuna kuna. Agencija za plaćanja u poljoprivredi, ribarstvu i ruralnom razvoju odobrila je projekte u vrijednosti 99,9 milijuna kuna te je krajnjim korisnicima isplaćeno 40,2 milijuna kuna.
* Dvodnevna konferencija Dani poljoprivrede, šumarstva i ribarstva održana je 19. i 20. prosinca u Svetom Martinu na Muri u organizaciji Ministarstva poljoprivrede i Svjetske banke. Teme aktualne u hrvatskoj poljoprivredi okupile su na jednom mjestu više od 650 posjetitelja iz cijele Hrvatske.
* Dana 11. prosinca 2019. godine, potpisane su izmjene i dopune sporazuma o financiranju čime je omogućen nastavak provedbe financijskih instrumenata PRR 2014.-2020.: Mikro i Malih zajmova za ruralni razvoj te Pojedinačnih jamstava za ruralni razvoj za koje je dostupno više od 384 milijuna kuna.

Vezano uz provedbu financijskih instrumenata PRR RH 2014.-2020. (dalje u tekstu FI PRR), 11. prosinca 2019. je održana 4. sjednica Upravljačke skupine za financijske instrumente koje provodi HAMAG-BICRO te je istog dana održana i 3. sjednica Upravljačke skupine za financijske instrumente koje provodi HBOR. Na sjednicama su članovi informirani o izmjenama i dopunama Sporazuma o financiranju i o statusu provedbe FI PRR. U okviru provedbe FI PRR u 2019. godini HAMAG-BICRO je nastavio sa zaprimanjem i obradom zahtjeva za zajmove od strane krajnjih primatelja za FI Mikro zajmovi za ruralni razvoj i Mali zajmovi za ruralni razvoj, te za FI Pojedinačno jamstvo za ruralni razvoj. U okviru provedbe za FI PRR koje provodi HBOR započelo je zaprimanje zahtjeva za FI Investicijski krediti za ruralni razvoj od strane poslovnih banaka.

U izvještajnom razdoblju isplaćeno je 147 Malih i 30 Mikro zajmova za ruralni razvoj u ukupnom iznosu od 52.719.432 HRK i izdana su dva Pojedinačna jamstva za ruralni razvoj u ukupnom iznosu od 1.522.372 HRK.

U izvještajnom razdoblju održane su 2 radionice o mogućnostima korištenja financijskih instrumenata za ruralni razvoj za potencijalne krajnje primatelje.

Osim navedenoga, tijekom izvještajnog razdoblja je s provedbom započela revizija Europske komisije pod nazivom „Potvrda o sukladnosti na temelju članka 52. Uredbe (EU) br. 1306/2013 i članka 34. Uredbe (EU) br. 908/2014 - Istraga br. UMB/2018/002/HR o rashodima u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR)“.

Na dan 31. prosinca 2019. u Tijelima SUK-a PRR-a zaposleno je ukupno 488 službenika.

## OPERATIVNI PROGRAM ZA POMORSTVO I RIBARSTVO

U okviru OPPiR-a na raspolaganju je 252,64 milijuna eura iz Europskog fonda za pomorstvo i ribarstvo (EFPR). Kada se tome pridoda nacionalno sufinanciranje, ukupna vrijednost iznosi 344,14 milijuna eura.

Do 31. prosinca 2019. ukupno je objavljeno 47 natječaja za dodjelu potpora ukupne vrijednosti 3,05 milijardi kuna (406,71 milijuna eura). U izvještajnom razdoblju objavljeno je 3 natječaja za dodjelu potpora ukupne vrijednosti 96,88 milijuna kuna (12,75 milijuna eura).

**Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2019. (bespovratna sredstva)**

|  |  |  |
| --- | --- | --- |
| **Prioritet Unije (PU)** | **Naziv natječaja** | **Vrijednost bespovratnih sredstava (kn)** |
| PU 1 | Natječaj za dodjelu potpore u okviru mjere IV.3 »Ribarske luke, iskrcajna mjesta, burze riba i zakloništa«. | 25.630.000,00 |
| PU 1 | [Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti” pridnenim povlačnim mrežama – koćama za rujan/listopad 2019. godine](https://narodne-novine.nn.hr/clanci/sluzbeni/2019_09_88_1760.html) | 22.500.000,00 |
| PU 5 | Natječaj za dodjelu potpore u okviru mjere IV.3 »Stavljanje na tržište proizvoda ribarstva i akvakulture« za razdoblje 2017. – 2020 | 48.750.000,00 |

Temeljem pokrenutih natječaja, do 31. prosinca 2019. donijete su 2.438 odluke o dodjeli sredstava ukupne vrijednosti 134,30 milijuna eura (sredstva EU). U izvještajnom razdoblju donijeto je 265 odluka o dodjeli sredstava ukupne vrijednosti 4,42 milijuna eura (sredstva EU).

Ukupna plaćanja prema korisnicima izvršena su u iznosu od 68,89 milijuna eura (sredstva EU). U izvještajnom razdoblju korisnicima je plaćeno 11,70 milijuna eura (sredstva EU). Do 31. prosinca 2019. ukupno je ovjereno 68,61 milijuna eura (sredstva EU). U izvještajnom razdoblju ovjereno je 18,43 milijuna eura (sredstva EU).

Ukupno je doznačeno 43,22 milijuna eura.

**Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU)[[15]](#footnote-16) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PU 1 | 80,96 | 1,44 | 1,78 | 2,29 | 2,83 | 4,78 | 5,90 |  |  |
| PU 2 | 55,26 | 0,51 | 0,92 | 2,19 | 3,96 | 3,97 | 7,18 |  |  |
| PU 3 | 34,82 | 0 | 0,00 | 2,89 | 8,30 | 2,57 | 7,38 |  |  |
| PU 4 | 24,82 | 0,01 | 0,04 | 0,34 | 1,37 | 0,57 | 2,30 |  |  |
| PU 5 | 40,62 | 0 | 0,00 | 2,7 | 6,65 | 4,71 | 11,60 |  |  |
| PU 6 | 1,00 | 0 | 0,00 | 0 | 0,00 | 0 | 0,00 |  |  |
| TP | 15,16 | 2,46 | 16,23 | 1,29 | 8,55 | 1,83 | 12,07 |  |  |
| UKUPNO | 252,64 | 4,42 | 1,75 | 11,70 | 4,63 | 18,43 | 7,29 | 0 | 0 |

**Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PU 1 | 80,96 | 34,66 | 42,81 | 21,77 | 26,89 | 22,26 | 27,50 |  |  |
| PU 2 | 55,26 | 18,25 | 33,03 | 14,1 | 25,52 | 14,44 | 26,13 |  |  |
| PU 3 | 34,82 | 26,36 | 75,70 | 11,95 | 34,32 | 10,48 | 30,10 |  |  |
| PU 4 | 24,82 | 24,75 | 99,72 | 1,91 | 7,70 | 1,9 | 7,66 |  |  |
| PU 5 | 40,62 | 22,37 | 55,07 | 17,17 | 42,27 | 17,5 | 43,08 |  |  |
| PU 6 | 1 | 0,30 | 30,00 | 0,1 | 10,00 | 0,1 | 10,00 |  |  |
| TP | 15,16 | 7,60 | 50,13 | 1,89 | 12,47 | 1,93 | 12,73 |  |  |
| UKUPNO | 252,64 | 134,3 | 53,16 | 68,89 | 27,27 | 68,61 | 27,16 | 43,22 | 17,11 |

**Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2019. (sredstva EU, u postocima)**

Tijekom izvještajnog razdoblja, točnije 15. listopada 2019. godine, održana je 7. sjednica Odbora za praćenje provedbe OPPiR na kojoj je članovima predstavljeno stanje provedbe OPPiR u odnosu na provedbu mjera, ugovaranje i plaćanje te u odnosu na uspješnost u odnosu na ključne etape za 2019. godinu definirane okvirom za procjenu ostvarenja postignuća.

Što se tiče revizija, u izvještajnom razdoblju je nastavljena revizija sustava od strane Agencije za reviziju sustava provedbe programa Europske unije (ARPA) vezano uz provjeru učinkovitosti ključnih zahtjeva 1, 2, 4 i 5 u Upravljačkom tijelu i njegovim posredničkim tijelima te ključnih zahtjeva 10, 11, 12 i 13 u Tijelu za ovjeravanje. Do kraja izvještajnog razdoblja aktivnosti nisu bile završene.

Na dan 31. prosinca 2019. u Tijelima SUK-a OPPiR-a zaposleno je ukupno 52 službenika.

## OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

U okviru Operativnog programa za hranu i/ili osnovnu materijalnu pomoć (OPFEAD) na raspolaganju je 36,63 milijuna eura iz Fonda europske pomoći za najpotrebitije (FEAD). Kada se tome pridoda nacionalno sufinanciranje, ukupna vrijednost iznosi 43,09 milijuna eura.

EK je 8. listopada 2019. godine odobrila izmjenu OPFEAD (verzija 2.0) kojom je dio financijske omotnice realociran s MD2 na MD1 te su uključene odredbe koje se odnose na prikupljanje, prijevoz, skladištenje i distribuciju donacija hrane u okviru MD1.

Do 31. prosinca 2019. ukupno je objavljeno 6 otvorenih poziva na dostavu projektnih prijedloga ukupne vrijednosti 265,02 milijuna kuna (34,8 milijuna eura). Razlika vrijednosti objavljenih poziva u odnosu na dosadašnja izvješća odnosi se na naknadna povećanja alokacija istih. U izvještajnom razdoblju objavljen je 1 otvoreni poziv na dostavu projektnih prijedloga ukupne vrijednosti 30 milijuna kuna (3,95 milijuna eura).

**Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2019. (bespovratna sredstva, u eurima)**

|  |  |  |
| --- | --- | --- |
| **Materijalna deprivacija** | **Naziv poziva** | **Vrijednost bespovratnih sredstava (kn)** |
| MD 1 | Osiguravanje školske prehrane za djecu u riziku od siromaštva (školska godina 2019./2020.) | 30.000.000,00 |

Temeljem pokrenutih postupaka dodjele bespovratnih sredstava, do 31. prosinca 2019. sklopljeno je ukupno 216 ugovora o dodjeli bespovratnih sredstava ukupne vrijednosti 29,44 milijuna eura (sredstva EU). U izvještajnom razdoblju sklopljeno je 22 ugovora o dodjeli bespovratnih sredstava ukupne vrijednosti 2,09 milijuna eura (sredstva EU).

Sklopljeni ugovori odnose se na materijalnu deprivaciju MD1 – nedostatak hrane, a usmjereni su na ublažavanje najgorih oblika dječjeg siromaštva osiguravanjem školske prehrane djeci u riziku od siromaštva, te materijalnu deprivaciju MD2 – nedostatak osnovne materijalne pomoći, ublažavanje siromaštva pružanjem pomoći najpotrebitijim osobama. Dio ugovora odnosi se na pružanje tehničke pomoći korisnicima i tijelima u sustavu.

Ukupna plaćanja prema korisnicima izvršena su u iznosu od 24,57 milijuna eura (sredstva EU). U izvještajnom razdoblju korisnicima je plaćeno 3,38 milijuna eura (sredstva EU). Ukupno je do 31. prosinca 2019. ovjereno 17,15 milijuna eura (sredstva EU), a doznačeno je 13,78 milijuna eura. U izvještajnom razdoblju ovjereno je 6,52 milijuna eura (sredstva EU), doznačenih sredstava nije bilo.

**Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija[[16]](#footnote-17) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| MD 1 | 20,88 | 2,09 | 10,01 | 2,67 | 12,84 | 5,55 | 26,58 | 0,00 |  |
| MD 2 | 13,92 | 0,00 | 0,00 | 0,64 | 4,60 | 0,79 | 5,68 | 0,00 |  |
| TP | 1,83 | 0,00 | 0,00 | 0,07 | 3,28 | 0,17 | 9,29 | 0,00 |  |
| UKUPNO | 36,63 | 2,09 | 5,71 | 3,38 | 9,2 | 6,52 | 17,80 | 0,00 | 0,00 |

**Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| MD 1 | 20,88 | 22,97 | 110,01 | 19,58 | 93,77 | 13,68 | 65,52 |  |  |
| MD 2 | 13,92 | 4,83 | 34,67 | 4,02 | 28,88 | 2,59 | 18,61 |  |  |
| TP | 1,83 | 1,64 | 89,62 | 0,97 | 52,46 | 0,87 | 47,54 |  |  |
| UKUPNO | 36,63 | 29,44 | 80,37 | 24,57 | 67,05 | 17,15 | 46,82 | 13,78 | 37,62 |

Za tri poziva koja su trenutno u fazi provedbe, a s ciljem pojednostavljenja uvrštene su i mogućnosti pojednostavljenih troškovnih opcija u obliku standardne veličine jediničnog troška (za troškove školskih obroka) te fiksne stope od 5 % za administrativne troškove, troškove prijevoza i skladištenja te troškove popratnih mjera. Riječ je o pozivima Osiguravanje školske prehrane za djecu u riziku od siromaštva (šk. godina 2017.-2018.), Osiguravanje školske prehrane za djecu u riziku od siromaštva (šk. godina 2018.-2019.) te isti poziv za školsku godinu 2019.-2020. U pozivima Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II i III primjenjuje se fiksna stopa od 5% za administrativne troškove te troškove prijevoza i skladištenja te 5% za popratne mjere.

U periodu od 1. srpnja do 31. prosinca 2019. zaprimljena su 4 konačna revizijska izvješća od Tijela za reviziju završenih revizija operacija o čijem provođenju je Upravljačko tijelo obaviješteno u kolovozu 2019.

Dana 23. rujna 2019. Upravljačko tijelo je obaviješteno o početku Revizije praćenja provedbe preporuka iz revizije sustava upravljanja i kontrole Operativnog programa za hranu i/ili osnovnu materijalnu pomoć za razdoblje 2014.-2020., te dana 15. listopada 2019. o početku revizije sustava upravljanja i kontrola Operativnog programa za osnovnu hranu i/ili osnovnu materijalnu pomoć za razdoblje 2014.-2020.

U izvještajnom razdoblju, 20. prosinca 2019. godine, održana je 12. sjednica Odbora za praćenje OPULJP-a na kojoj je prezentirano i stanje provedbe Operativnog programa za hranu i/ili osnovnu materijalnu pomoć za razdoblje 2014.-2020.

## PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

U financijskom razdoblju 2014. – 2020. RH sudjeluje u 13 programa prekogranične, transnacionalne i međuregionalne suradnje.

Programi prekogranične suradnje:

* Interreg IPA program prekogranične suradnje Hrvatska – Srbija 2014. – 2020.
* Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.
* Program prekogranične suradnje Interreg V-A Mađarska – Hrvatska 2014. – 2020.
* Program prekogranične suradnje Interreg V-A Slovenija – Hrvatska 2014. – 2020.
* Program prekogranične suradnje Interreg V-A Italija – Hrvatska 2014. – 2020.

Programi Interreg B transnacionalne suradnje:

* Program transnacionalne suradnje Interreg V-B Dunav 2014. – 2020.
* Interreg V-B Jadransko-jonski program transnacionalne suradnje 2014. – 2020.
* Program transnacionalne suradnje Interreg V-B Središnja Europa 2014. – 2020.
* Program transnacionalne suradnje Interreg V-B Mediteran 2014. – 2020.

Programi Interreg C međuregionalne suradnje:

* Program međuregionalne suradnje INTERREG Europe 2014. – 2020.
* Program međuregionalne suradnje INTERACT 2014. – 2020.
* Program međuregionalne suradnje URBACT III 2014. – 2020.
* Program međuregionalne suradnje ESPON 2020.
  + 1. **Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.**

Ukupan proračun programa iznosi 67,2 milijuna eura (57,2 milijuna eura EU sredstva). Do 31. prosinca 2019. objavljena su dva poziva na dostavu projektnih prijedloga ukupne vrijednosti 43,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 31.prosinca 2019. sklopljena su 24 ugovora o dodjeli bespovratnih sredstava ukupne vrijednosti 20,5 milijuna eura (EU sredstva) s 51 uključenim hrvatskim projektnim partnerom na koje se odnosi 10,7 milijuna eura (EU sredstva). U izvještajnom razdoblju nije bilo novih sklopljenih ugovora o dodjeli bespovratnih sredstava.

Također, do 31. prosinca 2019. ugovoreno je 5,7 milijuna eura tehničke pomoći (EU sredstva). U izvještajnom razdoblju nije bilo novih sklopljenih ugovora o dodjeli bespovratnih sredstava.

Od početka provedbe programa do 31. prosinca 2019. održana su četiri sastanka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg IPA program prekogranične suradnje Hrvatska – Srbija 2014. – 2020.**

Ukupan proračun programa iznosi 40,3 milijuna eura (34,3 milijuna eura EU sredstva). Do 31. prosinca 2019. objavljena su dva poziva na dostavu projektnih prijedloga ukupne vrijednosti 30,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2019. sklopljena su 42 ugovora o dodjeli bespovratnih sredstava ukupne vrijednosti 30,3 milijuna eura (EU sredstva) s 86 uključenih hrvatskih projektnih partnera na koje se odnosi 17,1 milijun eura (EU sredstva). U izvještajnom razdoblju sklopljeno je 10 ugovora o dodjeli bespovratnih sredstava ukupne vrijednosti 8,4 milijuna eura (EU sredstva) s uključenih 19 hrvatskih projektnih partnera na koje se odnosi 4 milijuna eura (EU sredstva). Također, do 31. prosinca 2019. ugovoreno je 3,4 milijuna eura tehničke pomoći (EU sredstva).

Od početka provedbe programa do 31. prosinca 2019. održano je ukupno šest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program prekogranične suradnje Interreg V-A Italija – Hrvatska 2014. – 2020.**

Ukupan proračun programa iznosi 236,8 milijuna eura (201 milijun eura EU sredstava). Do 31. prosinca 2019. objavljena su dva poziva na dostavu projektnih prijedloga ukupne vrijednosti 188,5 milijuna eura (EU sredstva). U izvještajnom razdoblju objavljen je jedan poziv na dostavu projektnih prijedloga ukupne vrijednosti 69 milijuna eura.

Do 31. prosinca 2019. sklopljena su 72 ugovora o dodjeli bespovratnih sredstava na kojima je uključeno 268 hrvatskih projektnih partnera za koje je ukupno ugovorena vrijednost od 46,5 milijuna eura (EU sredstva). U izvještajnom razdoblju sklopljena su 2 ugovora o dodjeli bespovratnih sredstava.

Do 31. prosinca 2019. održano je šest sastanka Odbora za praćenje Programa. U izvještajnom razdoblju nije održan niti jedan sastanak Odbora za praćenje.

* + 1. **Program prekogranične suradnje Interreg V-A Slovenija – Hrvatska 2014. – 2020.**

Ukupan proračun programa iznosi 55,7 milijuna eura (46,1 milijuna eura EU sredstava). Trajno otvoreni poziv na dostavu projektnih prijedloga objavljen je u siječnju 2016., a do 31. prosinca 2019. objavljena su tri roka na dostavu projektnih prijedloga ukupne vrijednosti 33 milijuna eura (sredstva EU). U izvještajnom razdoblju nije bilo objava rokova na dostavu projektnih prijedloga.

Do 31. prosinca 2019. sklopljena su 34 ugovora o dodjeli bespovratnih sredstava na kojima je uključeno 110 hrvatskih projektnih partnera za koje je ugovorena ukupna vrijednost od 14,9 milijuna eura (EU sredstva) te su ugovorena 4 strateška projekta ukupne vrijednosti 10 milijuna eura (EU sredstva) od kojih se 5 milijuna eura odnosi na hrvatske projekte partnere. U izvještajnom razdoblju nije sklopljen niti jedan ugovor o dodjeli bespovratnih sredstava.

Do 31. prosinca 2019. održano je devet sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program prekogranične suradnje Interreg V-A Mađarska – Hrvatska 2014. – 2020.**

Ukupan proračun programa iznosi 73,9 milijuna eura (60,8 milijuna eura EU sredstava). Do 31. prosinca 2019. objavljeno je pet poziva na dostavu projektnih prijedloga, dva otvorena poziva ukupne vrijednosti 46,6 milijuna eura (sredstva EU) te tri poziva na dostavu projektnih prijedloga u sklopu strateškog projekta *B-light* namijenjenog malim i srednjim poduzetnicima ukupne vrijednosti 5,5 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 31. prosinca 2019. sklopljena su 53 ugovora o dodjeli bespovratnih sredstava na kojima je uključeno 99 hrvatskih projektnih partnera za koje je ugovorena ukupna vrijednost od 11,6 milijuna eura (sredstva EU) u sklopu 1. poziva na dostavu projektnih prijedloga, a u sklopu strateških projekata *B-light* i *De-mine* ugovorena vrijednost za hrvatske projektne partnere iznosi ukupno 4,1 milijun eura (sredstva EU). U izvještajnom razdoblju sklopljeno je 8 novih ugovora o dodjeli bespovratnih sredstava za male i srednje poduzetnike u sklopu strateškog projekta B-light.

Do 31. prosinca 2019. održano je osam sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Program transnacionalne suradnje Interreg V-B Dunav 2014. – 2020.**

Ukupan proračun programa iznosi 263 milijuna eura. Do 31. prosinca 2019. objavljena su dva poziva na dostavu projektnih prijedloga ukupne vrijednosti 160 milijuna eura (sredstva EU), ciljani poziv za koordinatore prioritetnih područja Strategije EU za dunavsku regiju u iznosu od 3,6 milijuna eura (sredstva EU) te ciljani poziv na dostavu projektnih prijedloga za projekte koji isključivo doprinose Strategiji EU za dunavsku regiju (EUSDR) u iznosu od 1,6 milijuna eura (sredstva EU).

Do 31. prosinca 2019. sklopljeno je 72 ugovora o dodjeli bespovratnih sredstava na kojem su uključena 92 hrvatska projektna partnera za koje je ugovorena ukupna vrijednost od 11,1 milijun eura (sredstva EU). U izvještajnom razdoblju nije bilo ugovaranja.

Do 31. prosinca 2019. održano je jedanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg V-B Jadransko-jonski program transnacionalne suradnje 2014. – 2020.**

Ukupan proračun programa iznosi 118 milijuna eura. Do 31. prosinca 2019. objavljena su tri poziva na dostavu projektnih prijedloga ukupne vrijednosti 80,5 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

U sklopu programa provodi se strateški projekt FACILITY POINT kao podrška upravljačkim strukturama Strategije EU za jadransku i jonsku regiju (EUSAIR) u kojem sudjeluje 7 nacionalnih i 2 regionalna tijela javne vlasti iz 8 država članica programa, a ispred Republike Hrvatske projektni partner je Ministarstvo turizma. Proračun projekta je 9,5 milijuna eura (sredstva EU).

Do 31. prosinca 2019. sklopljeno je 30 ugovora o dodjeli bespovratnih sredstava na kojima je uključeno 44 hrvatskih projektnih partnera za koje je ugovorena ukupna vrijednost od 5,5 milijuna eura EU sredstava. U izvještajnom razdoblju nije bilo ugovaranja.

Do 31. prosinca 2019. održano je trinaest sastanaka Odbora za praćenje Programa. U izvještajnom razdoblju održana su dva sastanka Odbora za praćenje Programa.

* + 1. **Program transnacionalne suradnje Interreg V-B Mediteran 2014. – 2020.**

Ukupan proračun programa iznosi 276 milijuna eura. Do 31. prosinca 2019. objavljena su tri poziva na dostavu modularnih projektnih prijedloga ukupne vrijednosti 165 milijuna eura (sredstva EU), dva poziva na dostavu horizontalnih prijedloga ukupne vrijednosti 22 milijuna eura (sredstva EU) te poziv na dostavu integriranih prijedloga ukupne vrijednosti 35 milijuna eura (sredstva EU). U izvještajnom razdoblju nisu objavljivani novi pozivi.

U sklopu programa provodi se strateški projekt PANORAMED. Projektno partnerstvo čini 21 relevantnih nacionalnih i regionalnih tijela javne vlasti te 10 pridruženih partnera iz 12 država članica. Nacionalni koordinator ispred RH je MRRFEU, a ujedno je i voditelj radnog paketa 5 Obalni i pomorski turizam. Proračun projekta je 9 milijuna eura (sredstva EU) dok je 13 milijuna eura (sredstva EU) predviđeno za provedbu strateških projekata iz triju strateških tema, odnosno Obalnog i pomorskog turizma, Pomorskog nadzora i Inovacija.

Do 31. prosinca 2019. sklopljeno je 58 ugovora o dodjeli bespovratnih sredstava na kojima je uključeno 80 hrvatskih projektnih partnera za koje je ugovorena ukupna vrijednost od 13,6 milijuna eura (sredstva EU). U izvještajnom razdoblju nije bilo ugovaranja.

Do 31. prosinca 2019. održano je jedanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Središnja Europa 2014. – 2020.**

Ukupan proračun programa iznosi 298,99 milijuna eura. Do 31. prosinca 2019. objavljena su četiri poziva na dostavu projektnih prijedloga ukupne vrijednosti 250 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2019. sklopljen je 81 ugovor o dodjeli bespovratnih sredstava na kojima je uključeno 125 hrvatskih projektnih partnera za koje je ugovorena ukupna vrijednost od 17,9 milijuna eura (sredstva EU). U izvještajnom razdoblju potpisana su dva ugovora o dodjeli bespovratnih sredstava na kojima su uključena 2 hrvatska projektna partnera za koje je ugovorena ukupna vrijednost od 375 tisuća eura (sredstva EU).

Do 31. prosinca 2019. održano je deset sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program međuregionalne suradnje INTERREG EUROPE 2014. – 2020.**

Ukupan proračun programa iznosi 359,33 milijuna eura. Do 31. prosinca 2019. objavljena su četiri poziva na dostavu projektnih prijedloga ukupne vrijednosti 316,14 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 31. prosinca 2019. sklopljeno su 29 ugovora o dodjeli bespovratnih sredstava u kojima su uključena 33 hrvatska projektna partnera, za koje je ugovorena ukupna vrijednost od 3,7 milijuna eura (sredstva EU). U izvještajnom razdoblju sklopljen je jedan ugovor o dodjeli bespovratnih sredstava na kojem su uključena 2 hrvatska projektna partnera za koje je ugovorena ukupna vrijednost od 133 tisuće eura (sredstva EU).

Do 31. prosinca 2019. održano je jedanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program međuregionalne suradnje INTERACT III 2014. – 2020.**

Ukupan proračun programa iznosi 39,39 milijuna eura te je u potpunosti usmjeren na financiranje programskih aktivnosti namijenjenih razmjeni iskustava upravljačkih struktura i ujednačavanju provedbenih alata u programima europske teritorijalne suradnje.

Do 31. prosinca 2019. održano je devet sastanka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

### Program međuregionalne suradnje URBACT III 2014. – 2020.

Ukupan proračun programa iznosi 96,3 milijuna eura, od čega 74,3 milijuna eura čini doprinos iz EFRR-a. Program je usmjeren na financiranje razmjene znanja i dobrih praksi između gradova, ostalih jedinica lokalne i područne (regionalne) samouprave (jlp(r)s), središnjih tijela državne uprave i znanstveno-istraživačkih institucija. program ima za cilj promicanje integriranog, održivog razvoja jlp(r)s-a te poboljšanje učinkovite provedbe kohezijske politike EU na regionalnoj i lokalnoj razini.

U izvještajnom razdoblju nije bilo poziva na dostavu projektnih prijedloga.

Do 31. prosinca 2019. održano je ukupno jedanaest sastanaka OzP-a programa. u izvještajnom razdoblju održan je jedan sastanak OzP-a programa u Parizu, Francuska na kojemu je uspostavljen Odbor za programiranje URBACT IV programa za razdoblje 2021. - 2027. godine.

* + 1. **Program međuregionalne suradnje ESPON 2020**

Ukupni proračun programa ESPON 2020 iznosi 48,68 milijuna eura od čega 41,38 milijuna eura čini doprinos iz EFRR-a te 7,3 milijuna eura nacionalni doprinos. Ukupni doprinos koji RH uplaćuje iznosi 223.327 eura za razdoblje 2014. – 2020.

U drugoj polovici 2019. godine vezano za ostvarenje cilja SO1: Continued production of territorial evidence, pokrenuti su pozivi za četiri projekta Territorial Applied Research. U svrhu ostvarenja cilja SO2: Upgraded knowledge transfer and analytical user support, unutar aktivnosti Targeted Analyses, sklopljeni su ugovori za četiri ciljane analize: Vezano za ostvarenje cilja SO3: Improved territorial observation and tools for territorial analyses, nastavljaju se aktivnosti vezane za razvoj i testiranje web alata za praćenje teritorijalnih podataka. Vezano za ostvarenje cilja SO4: Wider outreach and uptake of territorial evidence, održano je niz radionica i policy lab-ova tijekom izvještajnog razdoblja, a u periodu od 27-28. studenog 2019. godine u Helsinkiju, održao se ESPON Seminar u suradnji s FI PRES na temu „State of the European Territory: Digital Innovation Paving the Way for Territorial Cohesion“. I nadalje se radi na unaprjeđenju ESPON prisutnosti na društvenim mrežama sa svakodnevnim aktivnostima na Facebooku, Twitteru i LinkedIn-u.

Sastanci Odbora za praćenje ESPON održani su dva puta tijekom izvještajnog razdoblja povezani sa sastancima Odbora za programiranje i to 24.-25. rujna 2019., Varšava, Poljska, te 25-26. studenog 2019., Helsinki, Finska.

Sastanak ESPON kontakt točaka održan je u sklopu ESPON tjedna 28.-29. studenog 2019. u Helsinkiju, Finska. Pored redovnih poslova nacionalne kontakt točke, poslove diseminacije rezultata ESPON aktivnosti kroz provedbu Transnational outreach actviities (TNO aktivnosti) od 2019. godine, nakon provedene javne nabave, obavlja konzorcij nacionalnih ESPON kontakt točaka i LGI consultant, Paris. Nacionalne kontakt točke koje su imenovane iz redova tijela državne uprave obavljaju manji obujam zadataka, uz naknadu za najviše 3 radna dana. U okviru ovih aktivnosti, Hrvatska nije bila domaćin niti jednog događanja u promatranom razdoblju.

## NAUČENE LEKCIJE

U Republici Hrvatskoj, Ministarstvo regionalnoga razvoja i fondova Europske unije, u funkciji Koordinacijskog tijela (KT)[[17]](#footnote-18) sukladno članku 6. stavku 2. točka 10. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.[[18]](#footnote-19) izrađuje i nadzire provedbu Strategije vrednovanja provedbe europskih strukturnih i investicijskih fondova financijske perspektive 2014.-2020. u Republici Hrvatskoj, koja sadrži opće ciljeve i metodologiju vrednovanja za sve (operativne) programe financijskoga razdoblja 2014.-2020.

Kao jedan od temeljnih mehanizama za uspostavljanje jasnih procedura i kvalitetnu provedbu vrednovanja europskih strukturnih i investicijskih fondova uspostavljene su međuresorne radne skupine za vrednovanje, i to na razini Sporazuma o partnerstvu (Međuresorna evaluacijska radna skupina, MERS) te na razini svih (operativnih) programa. Na radnim skupinama planira se i prati provedba vrednovanja te se raspravlja o naučenim lekcijama i primjenama preporuka vrednovanja kako KT-a, tako i UT-a (operativnih) programa.

Za razliku od vrednovanja UT-a (operativnih) programa, vrednovanja KT-a provode se na razini Sporazuma o partnerstvu te obuhvaćaju ona područja i teme koja nisu pokrivena planovima vrednovanja pojedinih (operativnih) programa, uključujući određene horizontalne teme primjenjive na više od jednog (operativnog) programa.

U promatranom razdoblju Ministarstvo regionalnoga razvoja i fondova EU u svojstvu Koordinacijskog tijela započelo je provedbu Srednjoročnog vrednovanja napretka u provedbi Sporazuma o partnerstvu (SoP).

Srednjoročno vrednovanje napretka u provedbi Sporazuma o partnerstvu predstavlja sustavno preispitivanje ostvarenja ciljeva SoP-a s ciljem poboljšanja kvalitete izrade i provedbe programa te radi vrednovanja njihove učinkovitosti. Usredotočeno je na agregiranu razinu korištenja Europskih strukturnih i investicijskih fondova (ESIF-a), tematskih ciljeva iz SoP-a i ciljeva definiranih Strategijom Europa 2020. odnosno podrazumijeva vrednovanje napretka u ostvarenju tematskih ciljeva iz SoP-a te na identificiranje mogućnosti iskorištavanja raspoloživih sredstava ESIF-a do 2023. godine. Osnovni cilj vrednovanja je osigurati informacije za izradu izvješća o napretku provedbe SoP-a, dok je na temelju rezultata vrednovanja dobivena ocjena utjecaja programa ESIF-a na ispunjenje ciljeva Strategije Europa 2020., identificirana je razina usklađenosti primjene teritorijalnog pristupa s relevantnim zakonodavnim i strateškim dokumentima te utjecaj mjera poduzetih za rješavanja posebnih potreba geografskih područja koja su zahvaćena siromaštvom. Cilj vrednovanja je također bio vrednovati načelo partnerstva u provedbi pojedinih (operativnih) programa i SoP-a. Završetak navedenog vrednovanja se očekuje početkom 2021. godine.

U nastavku teksta, detaljnije o pojedinim Operativnim programima.

OPERATIVNI PROGRAM „KONKURENTNOST I KOHEZIJA“U okviru Operativnog programa „Konkurentnost i kohezija 2014.-2020.“ (OPKK) pokrenuto je deset (10) financijskih instrumenata kao novog oblika potpore iz ESI fondova koji se po prvi puta provodi u RH. U praksi su se financijski instrumenti pokazali kao iznimno popularan oblik financiranja, jer predstavljaju novi i jednostavniji pristup EU sredstvima, prije svega zbog bitno manjih administrativnih zahtjeva kao što je, primjerice, čekanje objava Poziva, ne postojanje dugotrajnih i izrazito formaliziranih postupaka odabira projekata i kontrole javne nabave, prihvatljivost PDV-a kao troška krajnjeg primatelja i slično, a sredstva se dobivaju unaprijed, za razliku od bespovratnih koja se nadoknađuju nakon što se prvo vlastita moraju potrošiti. Sa 5,6 milijardi kuna javnog doprinosa privučeno je preko 3,6 milijarde kuna privatnog kapitala čime su se utrostručila dostupna sredstva kojima se sufinanciraju javne politike koje bi inače država morala financirati sama na teret poreznih obveznika. Također, u ESIF financijske instrumente do kraja izvještajnog razdoblja je uplaćeno 1,4 milijarde kuna, a 1,9 milijardi kuna je ovjereno i vraćeno u državni proračun od strane EK. Pored toga, mogućnost da se financijski instrumenti ponovno koriste u iste svrhe i nakon što se vrate u državni proračun, a što omogućuje da se novac koji se ulaže u financijske instrumente više puta upotrebljava, odnosno reciklira, čini ovaj oblik potpore iznimno prihvatljivim i državnim financijama i poreznim obveznicima.

U okviru OPKK, MRRFEU je u ulozi UT-a zamijetio povećan broj nepravilnosti i s njima povezanih financijskih korekcija. Mjere koje MRRFEU kao UT kontinuirano provodi kako bi se smanjio broj nepravilnosti i s njima povezanih financijskih korekcija usmjerene su prvenstveno na preventivni učinak jer je bitno osigurati da postupanje korisnika bude u skladu s pozitivnim pravnim propisima hrvatskog zakonodavstva i zakonodavstva Europske unije. U tom smislu MRRFEU u skladu sa svojim ovlastima izdaje obvezujuće upute PT-ovima 2 čija je svrha osigurati pravilno i ujednačeno postupanje u postupcima utvrđivanja nepravilnosti. Upute su brz i učinkovit instrument kojim se utječe na cijeli sustav SUK-a i ispravljaju odnosno preveniraju eventualne greške tijela u svrhu učinkovitijeg postupanja.

MRRFEU je objavio Sažeti pregled uputa na službenoj internetskoj stranici s ciljem da se samim korisnicima bespovratnih sredstava na transparentan način učine dostupnim sve do sad izdane upute. Dodatno, Sažeti pregled uputa se kontinuirano ažurira kako se izdaju nove upute.

Također, na službenoj internetskoj stranici MRRFEU-a objavljena je i tablica s primjerima najčešćih nepravilnosti zajedno s kraćim opisom pogrešnog postupanja korisnika i financijskim korekcijama, iz kojih korisnici mogu vidjeti koje su najčešće pogreške, koje su posljedice navedenih pogrešaka i samim time mogu ih izbjeći, čime se postiže preventivni učinak kako na postojeće korisnike tako i na one gospodarske subjekte koji će tek sklopiti ugovore o dodjeli bespovratnih sredstava.

Nadalje, potrebno je istaknuti da se u organizaciji MRRFEU redovito održavaju sastanci triju mreža i to Mreže koordinatora iz područja javne nabave, Mreže koordinatora iz područja državnih potpora i Mreže za upravljanje nepravilnostima te brojni sastanci i *ad hoc* paneli u svrhu ujednačavanja prakse i osiguravanja boljeg i učinkovitijeg postupanja svih tijela u sustavu upravljanja i kontrole.

Na sastancima Mreže koordinatora iz područja javne nabave i Mreže koordinatora iz područja državnih potpora, na kojima sudjeluju predstavnici svih tijela u sustavima upravljanja i kontrole ESIF-a redovito se provode aktivnosti vezane uz dijeljenje dobre prakse i preporuka u cilju sprečavanja nepravilnosti koje proizlaze iz pogrešne primjene pravila vezanih uz državne potpore i javnu nabavu.

Od početka provedbe do 31. prosinca 2019. godine održano je sveukupno 22 sastanka Mreže koordinatora iz područja javne nabave i 18 sastanaka Mreže koordinatora iz područja državnih potpora.

S ciljem prevencije nastanka nepravilnosti i prijevara, razmjene dobre i loše prakse u postupanju te izvještavanju i praćenju postupanja po utvrđenim nepravilnostima, u siječnju 2017. uspostavljena je Mreža za upravljanje nepravilnostima. Sastanci ove Mreže održavaju se redovito svaka četiri mjeseca ili ranije po potrebi. Do trenutka izrade ovog izvješća pa do kraja izvještajnog razdoblja održano je sveukupno 11 sastanaka Mreže za upravljanje nepravilnostima.

Dodatno, kako bi se spriječile poteškoće u provođenju postupaka dodjele bespovratnih sredstava, MRRFEU je kao UT, vezano uz postupanje po prigovorima prijavitelja koji apliciraju u dodjeli bespovratnih sredstava, pripremao izvješća o radu u kojima je na jasan, sažet i sveobuhvatan način davao preporuke za unapređenje postupka dodjele. Svrha navedenih izvješća je bila da se cjelokupan postupak dodjele bespovratnih sredstava, koji često zna biti dugotrajan, složen i zahtijevan za prijavitelje koji apliciraju za bespovratna sredstva, učini jednostavnijim za prijavitelja te spriječe pogreške koje isti čine pri pripremi projektne prijave.

OPERATIVNI PROGRAM „UČINKOVITI LJUDSKI POTENCIJALI“

Na ostvarenje ciljeva OPULJP-a i osiguranje učinkovite provedbe s ciljem dostizanja N+3 ciljeva u 2019. utjecali su sljedeći izazovi, slični onima iz ranijih godina:

* potreba za daljnjim jačanjem kapaciteta tijela u sustavu upravljanja i kontrola (daljnje zapošljavanje, edukacijske aktivnosti i sl.);
* potreba za dodatnim pojednostavljenjem procedura upravljanja te smanjenjem administrativnih koraka i zahtjeva;
* potreba za ubrzavanjem provedbe kontrole od strane tijela u sustavu upravljanja, aktivna uporaba uzorkovanja u kontrolnom procesu;
* korištenje većeg broja pojednostavljenih troškovnih opcija (PTO), kao i priprema novih prijedloga PTO;
* priprema i razvoj jedinstvenog informacijskog sustava za upravljanje ugovorima i izvještavanje koji će osigurati bržu i učinkovitiju komunikaciju korisnika i tijela u sustavu - eFondovi.

Kao primjer dobre prakse svakako se može istaći upotreba pojednostavljenih troškovnih opcija. U provedbi projekata OPULJP-a apsolutno se potiče njihova primjena i korištenje svih raspoloživih mogućnosti koje predviđa regulativa za provedbu ESI fondova.

U razdoblju od ožujka do lipnja 2019. godine provedena je *Evaluacija napretka mjerena pokazateljima dugoročnijih rezultata za ESF i IZM za referentnu populaciju*.

Opći cilj istraživanja bio je izvještavanje od početka provedbe o svim zajedničkim i specifičnim pokazateljima dugoročnijih rezultata za ESF i IZM u okviru OPULJP-a, a koji prate status sudionika šest mjeseci po završetku sudjelovanja, bez obzira postoje li za njih ciljne vrijednosti u okviru OPULJP-a 2014.-2020. Specifični cilj se odnosio na prilagodbu metodologije za praćenje pokazatelja dugoročnijih rezultata ESF-a te primjenu postojeće metodologije za pokazatelje dugoročnijih rezultata IZM-a temeljem reprezentativnog uzorka. Na temelju reprezentativnog uzorka proveo se i terenski dio istraživanja te obrada i analiza podataka s ciljem izvještavanja o zajedničkim i specifičnim pokazateljima dugoročnijih rezultata na kumulativnoj razini za ESF te zajedničkim pokazateljima dugoročnijih rezultata na godišnjoj razini za IZM, a za sve one sudionike koji su izašli iz operacija u okviru Operativnog programa zaključno s 30. lipnja 2018. godine.

Ovo vrednovanje nije primarno usmjereno na preporuke već na procjenu napretka u ostvarenju vrijednosti pokazatelja u svrhu izvještavanja EK. Prikupljeni i obrađeni podaci primarno su se koristili za potrebe izvještavanja u okviru Godišnjeg izvješća o provedbi za 2018. godinu i prema rokovima zadanim Uredbom (EU) br. 1304/2013, ali su također pružili podlogu za odgovore na pitanja o učinku intervencija ESF-a i IZM-a te ostvarenju ciljeva.

Zaključci i preporuke se primarno odnose na osiguravanje točnosti i konzistentnosti baze podataka o sudionicima, osiguravanje veličine uzorka s obzirom da je potreban vrlo visok odaziv na sudjelovanje u istraživanju kako bi veličina uzorka dosegla (prema smjernicama Europske komisije) preporučene vrijednosti razine pouzdanosti od 95% i statističke pogreške uzorka do 2%. Nadalje, s obzirom na nepostojanje zakonske obveze za ispunjavanje ankete, da anketa nije anonimna, da ne postoje niti simbolične nagrade ispitanicima za sudjelovanje, visoke stope odaziva na sudjelovanje u istraživanju u praksi je teško očekivati te nije moguće garantirati u ovakvom tipu istraživanja.

Završno izvješće dostupno je na sljedećoj poveznici: <http://www.esf.hr/wordpress/wp-content/uploads/2015/12/Zavrsno-izvjesce_pokazatelji-dugorocnijih-rezultata_2019.pdf>.

U 4. kvartalu 2019. godine započeo je otvoreni postupak javne nabave za 7 grupa predmeta nabave koje se odnose na provođenje evaluacija 5 prioritetnih osi i evaluaciju djelotvornosti, učinkovitosti i učinka provedbe OPULJP, te intervencija ESF-a prema kriteriju regionalne i lokalne zastupljenosti uz evaluaciju horizontalnih načela, kao i evaluaciju društvenog poduzetništva u RH.  Završne preporuke za navedene evaluacije bit će dostupne u 2021. i 2022. godini.

PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Najveći dio alokacije Programa usmjereno je na investicijske mjere, za projekte koji generiraju rast i razvoj prvenstveno poljoprivrednog, prerađivačkog i šumarskog sektora, no značajan udio odlazi i na tzv. IAKS mjere, koje su jedan od najvažnijih mehanizama Zajedničke poljoprivredne politike za očuvanje okoliša i smanjenje negativnog utjecaja poljoprivrede odnosno za osiguravanje zdrave i održive poljoprivrede i zdravog okoliša.

Od investicijskih mjera, domaćim poljoprivrednicima kao najznačajnije mjere pokazale su se Mjera 4 „Ulaganja u fizičku imovinu“ koja omogućava ulaganja u nabavu mehanizacije, primarnu poljoprivredu i preradu poljoprivrednih proizvoda, kao i u djelatnosti usmjerene ka navodnjavanju poljoprivrednih površina i očuvanja krajobraznih vrijednosti te Mjera 6 „Razvoj poljoprivrednih gospodarstva i poslovanja“ kojom se potiču mladi poljoprivrednici, mala poljoprivredna gospodarstva i ulaganja u nepoljoprivredne djelatnosti. Značajan je interes korisnika i za Mjeru 7 „Temeljne usluge i obnova sela u ruralnom području“ putem koje se dodjeljuju potpore za izradu kvalitetnih lokalnih strateških dokumenata, rekonstrukciju i izgradnju cestovne i komunalne infrastrukture, izgradnju objekata namijenjenih predškolskom odgoju, kulturnim i društvenim aktivnostima te širenju sportsko-rekreacijskih sadržaja čime se stvaraju preduvjeti za poticanje društveno-gospodarskog rasta i zaustavljanje depopulacijskog trenda čime ruralna područja trebaju postati poželjna mjesta za život i rad.

U okviru provedbe IAKS mjera ruralnog razvoja (mjere 10, 11, 13, 14) od početka provedbe suočeni smo sa nedostatnim odazivom korisnika u mjeri 10, u najvećoj mjeri uslijed toga što je ova mjera za naše poljoprivrednike bila nepoznanica sve do 2015. godine. Ministarstvo poljoprivrede je svake godine poduzimalo različite aktivnosti kako bi se potencijalni korisnici motivirali i odlučili na provedbu ove važne mjere. Najveći porast korisnika koji je podnio zahtjev za potporu za M10 je u 2019. godini te bilježimo povećanje za 62% u odnosu na 2018. godinu, najviše zahvaljujući intenzivnoj promotivnoj kampanje na terenu “Poljoprivrednik za 10” kojom se ciljano promovirala M10. U pripremi ove kampanje zajedno su sudjelovali Ministarstvo poljoprivrede, savjetodavna služba, Agencija za plaćanja, upravni odjeli za poljoprivredu jedinica regionalne i lokalne samouprave kao i pojedine udruge poljoprivrednih proizvođača na području cijele Republike Hrvatske.

Od sredine 2018. godine pokrenuti su i financijski instrumenti u okviru mjera 4, 6 i 8 kojima se poljoprivrednicima putem financijskih posrednika (HAMAG-BICRO i HBOR) nude izuzetno povoljna kreditna sredstva i zajmovi od svega 0,1% do 1% kamate. Financijski instrumenti koji su dostupni krajnjim primateljima su: pojedinačno jamstvo za ruralni razvoj, mikro i mali zajmovi za ruralni razvoj koje provodi HAMAG-BICRO i investicijski krediti za ruralni razvoj koje provodi HBOR.

Jedna od preporuka vrednovanja provedenog za potrebe izrade Godišnjeg izvješća za 2018. je nastaviti provoditi PRR, uz naglasak na mjere i operacije koje pridonose otvaranju novih radnih mjesta (kao jednom od doprinosa smanjenju iseljavanja). Također, u narednom razdoblju potrebno je intenziviranje promotivnih aktivnosti kroz medije i društvene mreže kako bi se korisnike informiralo o mogućnostima mjera u smislu ostvarenja ciljeva iz PRR-a. Potrebno je i dalje promicati mjere koje doprinose EU ciljevima.

U posljednje tri godine uložen je dodatni napor kako bi se skratile procedure obrade prijava na natječaje iz Programa ruralnog razvoja, uvedena su administrativna rasterećenja i ubrzan je proces dodjele sredstava, a rezultat toga je i visoki stupanj iskorištenosti.

U rujnu 2019. godine objavljen je Pravilnik o provedbi mjera Programa ruralnog razvoja Republike Hrvatske za razdoblje 2014. – 2020. (Narodne novine, broj 91/19) koji zamjenjuje veliki broj dosadašnjih pravilnika za pojedine mjere, podmjere i tipove operacija. Ovim pravilnikom ujednačene su procedure i provedba postupka dodjele potpora, a svi se natječaji prema njemu prethodno objavljuju na sustavu e-savjetovanja kako bi korisnici i svi ostali dionici mogli aktivno, transparentno i pravovremeno sudjelovati u kreiranju natječajnih pravila. Ovim pravilnikom na jednom mjestu propisani su opći uvjeti prihvatljivosti, uvjeti prijave, obrade, provedbe, kontrole i isplate projekata te postupanja po prigovorima korisnika, za sve mjere iz Programa ruralnog razvoja i financijske instrumente, osim IAKS mjera (mjere 10,11,13 i 14). Naime, tijekom dosadašnje provedbe natječaja ukazala se potreba za dodatnim pojednostavljenjem pravila pa je Ministarstvo poljoprivrede odlučilo da se osnovni uvjeti propišu na jednaki način za sve mjere Programa, a da se kod raspisivanja natječaja za pojedine tipove operacija detaljno razrade uvjeti koje je korisnik obvezan ispuniti.

U listopadu 2019. godine izrađeno je Objedinjeno izvješće po prigovorima (M 4, 6, 7) s ciljem unapređenja učinkovitosti cijelog sustava dodjele bespovratnih potpora, i to na primjerima mjera kod kojih je iskazan najveći interes potencijalnih korisnika.

Analiza prigovora zaprimljenih tijekom 2018. i 2019. godine pokazuje da je usvojeno 27% prigovora korisnika što ukazuje na potrebu za izmjenom/poboljšanjem/pojašnjenjem odredbi natječaja, s obzirom da jasni, nedvosmisleni i transparenti uvjeti u natječajima rezultiraju boljom administrativnom obradom te manjim brojem prigovora. U postupku rješavanja prigovora općenito, odnosno u svim mjerama, uočeni su određeni nedostaci u postupku administrativne obrade zahtjeva korisnika, kao i nedostaci u natječajima te su navedeni prijedlozi za izmjenu/pojašnjenje odredbi natječaja te administrativnu obradu, a koji se temeljem ovog izvješća primjenjuju prilikom izrade i provedbe novih natječaja.

PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

Tijekom procesa programiranja potrebno je pažljivo definirati programske pokazatelje učinka i rezultata kako bi njihove ciljne vrijednosti bilo što realnije i ostvarivije. Kako bi to bilo moguće potrebno je imati čim točnije i pouzdanije statističke podatke. Također, potrebno je imati čim relevantnije i preciznije nacionalne/regionalne/lokalne razvojne strategije. Nadalje, tijekom programiranja potrebno je uključiti čim više relevantnih dionika.

S korisničke razine najveći izazov je osigurati vlastito sufinanciranje projekata te predfinancirati projektne aktivnosti do trenutka prve isplate sredstava.

Konačno izvješće o učinkovitosti Programa (Interreg IPA Hrvatska-Bosna i Hercegovina- Crna Gora te Hrvatska-Srbija 2014.-2020.) pokazalo je da sustav jako dobro funkcionira, kvaliteta upravljanja programima je na visokoj razini te je većina ciljnih vrijednosti programskih pokazatelja učinka već ostvarena ili će sigurno biti ostvarena do kraja 2023. Izvješće je također pokazalo visoku razinu zadovoljstva korisnika bespovratnih sredstava (održane brojne radionice o pripremi te o provedbi projekata, kvalitetno pripremljene upute kako za pripremu tako i za provedbu projekata, stalna komunikacija s korisnicima na dnevnoj osnovi).

# DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA

## OPERATIVNI PROGRAM „PROMET“

Sredstva EU dodijeljena OPP-u za razdoblje 2007. – 2013. iznose 236,98 milijuna eura, dok nacionalno sufinanciranje iznosi 41,82 milijuna eura, čime ukupna vrijednost OPP-a iznosi 278,80 milijuna eura.

Od početka korištenja programa do 31. prosinca 2019. ugovoreno je ukupno 187,20 milijuna eura, odnosno 78,99 % dodijeljenih sredstava. Korisnicima je ukupno isplaćeno 168,43 milijuna eura, odnosno 71,07 % dodijeljenih sredstava.

Prihvatljivost troškova za projekte iz OPP-a završila je s 31. prosincem 2016. te su u izvještajnom razdoblju provedene aktivnosti na zatvaranju OPP-a. Krajem ožujka 2018. Europskoj komisiji dostavljena je Konačna Izjava o izdacima zajedno sa Završnim izvješćem za OPP te su tijekom izvještajnog razdoblja nastavljene aktivnosti usuglašavanja i ažuriranja spomenutih dokumenata sa Europskom komisijom.

**Tablica 22: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[19]](#footnote-20) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 109,99 | 103,76 | 94,33 | 95,01 | 86,38 | 91,60 | 83,28 |  |  |
| PO 2 | 3,21 | 2,41 | 75,13 | 4,03 | 125,76 | 1,16 | 36,14 |  |  |
| PO 3 | 7,89 | 7,63 | 96,71 | 5,84 | 74,07 | 5,88 | 74,52 |  |  |
| PO 4 | 115,90 | 73,41 | 63,34 | 63,55 | 54,83 | 64,73 | 55,85 |  |  |
|  |  |  |  |  |  |  |  |  |  |
| UKUPNO | 236,98 | 187,20 | 78,99 | 168,43 | 71,07 | 163,37 | 68,94 | 150,44 | 63,48 |

**Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 31. prosinca 2019. (sredstva EU, u postocima)**

## OPERATIVNI PROGRAM „ZAŠTITA OKOLIŠA“

Sredstva EU dodijeljena OPZO-u za razdoblje 2007. – 2013. iznose 281,10 milijuna eura, dok nacionalno sufinanciranje iznosi 49,61 milijuna eura, čime ukupna vrijednost OPZO-a iznosi 330,70 milijuna eura.

Od početka korištenja programa do 31. prosinca 2019. ugovoreno je ukupno 354,77 milijuna eura, odnosno 126,21 % dodijeljenih sredstava. Korisnicima je ukupno isplaćeno 279,49 milijuna eura, odnosno 99,43 % dodijeljenih sredstava.

U PO1: Razvoj infrastrukture za gospodarenje otpadom, u provedbi je bilo ukupno 20 projekata: 2 velika i 14 infrastrukturnih projekata te 4 projekta tehničke pomoći. U PO2: Zaštita vodenih resursa u Hrvatskoj, u konačnici je provedeno 149 projekata, od toga 96 infrastrukturnih i 52 projekta pripreme projektne dokumentacije. U PO3: Tehnička pomoć, bilo je ukupno 8 operacija s 12 projekata.

Tijekom izvještajnog razdoblja, u srpnju je predano Završno kontrolno izvješće, a u prosincu 2019. godine Europska Komisija izvršila je konačnu isplatu.

**Tablica 23: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[20]](#footnote-21) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 73,94 | 83,96 | 113,55 | 66,69 | 90,19 | 73,94 | 100,00 |  |  |
| PO 2 | 199,09 | 262,56 | 131,88 | 205,07 | 103,00 | 199,09 | 100,00 |  |  |
| PO 3 | 8,06 | 8,25 | 102,32 | 7,73 | 95,86 | 8,06 | 100,00 |  |  |
|  |  |  |  |  |  |  |  |  |  |
| UKUPNO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |

**Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 31. prosinca 2019. (sredstva EU, u postocima)**

**Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 31. prosinca 2019. (sredstva EU, u postocima)**

## OPERATIVNI PROGRAM „REGIONALNA KONKURENTNOST“

Sredstva EU dodijeljena OPRK-u za razdoblje 2007. – 2013. iznose 187,78 milijuna eura, dok nacionalno sufinanciranje iznosi 35,84 milijuna eura, čime ukupna vrijednost OPRK-a iznosi 223,62 milijuna eura.

Od početka korištenja programa do 31. prosinca 2019. ugovoreno je ukupno 198,35 milijuna eura, odnosno 105,63 % dodijeljenih sredstava. Navedena stopa ugovaranja rezultat je tzv. o*verbooking*-a dodijeljenih sredstava EU tj. ugovaranja većeg iznosa od dodijeljenih sredstava EU kako bi se umanjio rizik od neiskorištavanja sredstava EU dodijeljenih OP-u uslijed mogućih ušteda na projektima. Korisnicima je ukupno isplaćeno 180,37 milijuna eura.

Krajnji rok za prihvatljivost izdataka bio je 31. prosinca 2016. te s tim datumom korisnici su morali platiti račune da bi im troškovi mogli biti prihvatljivi za financiranje iz OPRK-a. Troškove nastale nakon tog datuma snose sami korisnici.

Tijekom izvještajnog razdoblja EK je dostavljen dopunjen paket dokumenata za zaključenje OPRK-a te je u istom razdoblju EK prihvatila Izjavu o zaključenju programa i izvršila konačnu isplatu RH čime ukupna iskorištenost financijskih sredstava predmetnog Programa iznosi 187,78 milijuna eura odnosno 100 %.

**Tablica 24: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[21]](#footnote-22) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 62,16 | 73,28 | 117,89 | 63,86 | 102,73 | 62,16 | 100,00 |  |  | |
| PO 2 | 113,80 | 113,27 | 99,54 | 105,04 | 92,30 | 113,80 | 100,00 |  |  | |
| PO 3 | 11,82 | 11,80 | 99,82 | 11,48 | 97,09 | 11,82 | 100,00 |  |  | |
|  |  |  |  |  |  |  |  |  |  | |
| UKUPNO | 187,78 | 198,35 | 105,63 | 180,37 | 96,06 | 187,78 | 100,00 | 187,78 | 100,00 | |

**Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2019. (sredstva EU, u postocima)**

**Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2019. (sredstva EU, u postocima)**

## OPERATIVNI PROGRAM „RAZVOJ LJUDSKIH POTENCIJALA“

Sredstva EU dodijeljena OPRLJP-u za razdoblje 2007. – 2013. iznose 152,41 milijuna eura, dok nacionalno sufinanciranje iznosi 26,90 milijuna eura, čime ukupna vrijednost OPRLJP-a iznosi 179,31 milijuna eura.

U okviru predmetnom programa ugovoreno je ukupno 152,05 milijuna eura, odnosno 99,76 % dodijeljenih sredstava. Korisnicima je ukupno isplaćeno 144,63 milijuna eura, odnosno 94,89 % dodijeljenih sredstava. U izvještajnom razdoblju nije bilo promjena s obzirom da je OPRLJP uspješno zatvoren u prosincu 2018. godine.

Ministarstvo rada i mirovinskoga sustava, Upravljačko tijelo odgovorno za upravljanje i provedbu predmetnog Programa, 30. ožujka 2018. godine izvršilo je obvezu podnošenja potrebne dokumentacije Europskoj komisiji za konačnu isplatu sredstava (sukladno članku 89. stavku 1. Uredbe VIJEĆA (EZ) br. 1083/2006 od 11. srpnja 2006.).

S obzirom na navedeno, 10. prosinca 2018. godine u proračun RH od strane EK izvršeno je završno plaćanje u iznosu 4.615.854,36 eura čime ukupna iskorištenost financijskih sredstava predmetnog Programa iznosi 149,41 milijuna eura odnosno 98,03%.

**Tablica 25: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva[[22]](#footnote-23) | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 44,94 | 48,46 | 107,84 | 49,33 | 109,78 | 47,62 | 105,97 |  |  |
| PO 2 | 39,98 | 36,99 | 92,51 | 33,13 | 82,87 | 35,46 | 88,69 |  |  |
| PO 3 | 47,78 | 47,80 | 100,04 | 44,11 | 92,32 | 47,79 | 100,02 |  |  |
| PO 4 | 11,73 | 11,64 | 99,28 | 11,06 | 94,30 | 11,03 | 94,08 |  |  |
| PO 5 | 7,99 | 7,16 | 89,64 | 6,99 | 87,53 | 7,51 | 93,98 |  |  |
|  |  |  |  |  |  |  |  |  |  |
| UKUPNO | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |

**Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima)**

## KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA

Sredstva EU dodijeljena komponenti I programa IPA za razdoblje 2007. – 2013. iznose 278,05 milijuna eura.

Od početka korištenja programa do 31. prosinca 2019. ugovoreno je ukupno 255,62 milijuna eura, odnosno 91,93 % dodijeljenih sredstava. Korisnicima je ukupno isplaćeno 240,84 milijuna eura, odnosno 86,62 % dodijeljenih sredstava. U izvještajnom razdoblju krajnjim korisnicima i ugovarateljima isplaćeno je ukupno 1,68 milijuna eura, odnosno 0,60 % dodijeljenih sredstava.

Dodijeljena sredstva EU za IPA 2012 nacionalni program iznose 30,13 milijuna eura. Krajnji rok za završetak provedbe svih ugovora je 29. studenoga 2018., a za izvršenje plaćanja 29. studenog 2019. IPA 2012 nacionalni program obuhvaća 10 projekata te ukupno 44 komponente (19 komponenti nabave usluga, 4 *twinning* komponente, 4 *twinning light* komponente, 3 komponente izvođenja radova, 9 komponenti nabave roba, 3 grant sheme bespovratnih sredstava i 2 izravne dodijele bespovratnih sredstava za Centar za razminiranje).

Dodijeljena sredstva EU za IPA 2013 nacionalni program iznose 11,58 milijuna eura. Krajnji rok za završetak provedbe ugovora je 14. siječnja 2019. (osim za radove na rekonstrukciji palače Moise na otoku Cresu za koji je rok za izvršenje tri godine od isteka roka za ugovaranje), a za izvršenje plaćanja 14. siječnja 2020. IPA 2013 nacionalni program obuhvaća 5 projekata te ukupno 13 komponenti (4 komponente nabave usluga, 2 *twinning* komponente, 1 *twinning light* komponenta, 1 komponenta izvođenja radova, 3 komponente nabave roba, te 2 komponente direktne dodjele bespovratnih sredstava za Centar za razminiranje).

Dodijeljena sredstva EU za Prijelazni instrument za 2013. godinu iznose 29 milijuna eura. Krajnji rok za završetak provedbe svih ugovora je 13. prosinca 2019. Prijelazni instrument obuhvaća 21 projekt unutar 3 prioriteta te ukupno 64 komponenti (21 komponenti nabave usluga, 15 *twinning* komponenti, 13 *twinning light* komponenti, 2 komponente izvođenja radova, 11 komponenti nabave roba i 2 izravne dodijele bespovratnih sredstava za Centar za razminiranje).

Tablica 26: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente[[23]](#footnote-24) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| NP 2007 | 39,95 | - | - | - | - | - | - | - | - |
| NP 2008 | 35,80 | - | - | - | - | - | - | - | - |
| NS 2008 | 0,95 | - | - | - | - | - | - | - | - |
| NP 2009 | 36,80 | - | - | - | - | - | - | - | - |
| NP 2010 | 31,18 | - | - | - | - | - | - | - | - |
| NP 2011 | 26,77 | - | - | - | - | - | - | - | - |
| NS 2011 | 0,81 | - | - | - | - | - | - | - | - |
| NP 2012 | 30,13 | - | - | 0,68 | 2,25 | - | - | - | - |
| NP 2013 | 11,58 | -0,01 | -0,10 | 0,42 | 3,63 | - | - | - | - |
| PI | 29,00 | - | - | 0,58 | 1,99 | - | - | 1,07 | 3,70 |
| PU | 35,08 | - | - | - | - | - | - | - | - |
|  |  |  |  |  |  |  |  |  |  |
| UKUPNO | 278,05 | -0,01 | 0,004 | 1,68 | 0,60 | - | - | 1,07 | 0,39 |

Tablica 27: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| NP 2007 | 39,95 | 36,83 | 92,17 | 34,62 | 86,66 | 34,63 | 86,67 | 34,63 | 86,67 |
| NP 2008 | 35,80 | 33,89 | 94,67 | 30,54 | 85,30 | 30,54 | 85,30 | 30,54 | 85,30 |
| NS 2008 | 0,95 | 0,68 | 71,10 | 0,67 | 70,21 | 0,67 | 70,21 | 0,67 | 70,21 |
| NP 2009 | 36,80 | 34,26 | 93,10 | 31,83 | 86,50 | 32,55 | 88,45 | 32,55 | 88,45 |
| NP 2010 | 31,18 | 28,43 | 91,18 | 26,34 | 84,48 | 26,34 | 84,48 | 26,02 | 83,44 |
| NP 2011 | 26,77 | 25,44 | 95,05 | 23,63 | 88,27 | 24,02 | 89,73 | 24,02 | 89,73 |
| NS 2011 | 0,81 | 0,63 | 78,09 | 0,62 | 76,63 | 0,59 | 72,80 | 0,59 | 72,80 |
| NP 2012 | 30,13 | 25,07 | 83,21 | 24,47 | 81,21 | 23,81 | 79,05 | 23,81 | 79,05 |
| NP 2013 | 11,58 | 10,93 | 94,38 | 10,83 | 93,48 | 10,40 | 89,77 | 10,40 | 89,77 |
| PI | 29,00 | 24,38 | 84,08 | 23,22 | 80,07 | 23,16 | 79,88 | 23,16 | 79,88 |
| PU | 35,08 | 35,08 | 100 | 34,08 | 97,14 | 34,08 | 97,14 | 34,08 | 97,14 |
|  |  |  |  |  |  |  |  |  |  |
| UKUPNO | 278,05 | 255,62 | 91,93 | 240,84 | 86,62 | 240,78 | 86,60 | 240,46 | 86,48 |

## KOMPONENTA II PROGRAMA IPA – PREKOGRANIČNA SURADNJA

U financijskom razdoblju 2007. – 2013. komponenta II programa IPA predstavlja važan doprinos aktivnostima regionalnoga razvoja, čiji je cilj potaknuti stvaranje prekograničnih mreža, partnerstava i razvoj zajedničkog prekograničnog djelovanja, te izgradnja kapaciteta JLP(R)S-a za upravljanje programima EU, kao i priprema za upravljanje budućim programima prekogranične suradnje unutar strukturnih fondova EU.

Kroz komponentu II programa IPA osigurana su sredstva za 3 vrste programa teritorijalne suradnje:

* Programi prekogranične suradnje sa susjednim državama članicama – programi sa Slovenijom, Mađarskom te IPA Jadranska prekogranična suradnja;
* Programi prekogranične suradnje sa susjednim državama nečlanicama Europske unije – programi sa Srbijom, Bosnom i Hercegovinom i Crnom Gorom;
* Programi transnacionalne suradnje – programi Jugoistočna Europa (*South-East Europe* SEE) i Mediteran (MED).

Operativnu strukturu za provedbu operativnih programa prekogranične suradnje sa susjednim državama nečlanicama EU čini MRRFEU koje je zaduženo za upravljanje programom.

Sredstva EU dodijeljena komponenti II programa IPA za razdoblje 2007. – 2013. iznose 17,52 milijuna eura.

Od početka korištenja programa do 31. prosinca 2019. ugovoreno je ukupno 17,22 milijuna eura, odnosno 98,27 % dodijeljenih sredstava. Korisnicima je ukupno isplaćeno 15,62 milijuna eura, odnosno 89,18 % dodijeljenih sredstava.

Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. srpnja do 31. prosinca 2019. uključuju programe:

Program prekogranične suradnje sa susjednom zemljom članicom Mađarskom zatvoren je prije početka izvještajnog razdoblja, a program prekogranične suradnje sa Slovenijom tijekom izvještajnog razdoblja. Program prekogranične suradnje IPA Jadranska prekogranična suradnja nije zatvoren od strane Europske komisije do 31. prosinca 2019.

Programi prekogranične suradnje sa susjednim državama nečlanicama EU koji su u razdoblju od 1. srpnja do 31. prosinca 2019. bili u provedbi su program s Bosnom i Hercegovinom iz financijskih alokacija za 2012. i 2013. godinu, program sa Srbijom iz financijskih alokacija za 2012. i 2013. godinu, te program s Crnom Gorom iz financijskih alokacija za 2012. i 2013. godinu.

Provedba svih programa transnacionalne suradnje – programi Jugoistočna Europa (South-East Europe SEE) i Mediteran (MED) je zaključena.

Tablica 28: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente[[24]](#footnote-25) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| HR-BIH | 7,00 | - | - | - | - | - | - | - | - |
| HR-CG | 3,00 | - | - | - | - | - | - | - | - |
| HR-SRB | 6,00 | - | - | 0,16 | 2,59 | - | - | - | - |
| SEE | 1,19 | - | - | - | - | - | - | - | - |
| MED | 0,33 |
|  |  |  |  |  |  |  |  |  |  |
| UKUPNO | 17,52 | - | - | 0,16 | 0,89 | - | - | - | - |

Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| HR-BIH | 7,00 | 6,98 | 99,73 | 6,38 | 91,14 | 6,23 | 88,94 | 6,22 | 88,86 |
| HR-CG | 3,00 | 3,00 | 99,88 | 2,67 | 88,88 | 2,59 | 86,34 | 2,59 | 86,34 |
| HR-SRB | 6,00 | 5,95 | 99,17 | 5,50 | 91,60 | 5,31 | 88,45 | 5,30 | 88,34 |
| SEE | 1,19 | 1,29 | 84,77 | 1,08 | 71,20 | 1,08 | 71,20 | 1,08 | 71,20 |
| MED | 0,33 |
|  |  |  |  |  |  |  |  |  |  |
| UKUPNO | 17,52 | 17,22 | 98,27 | 15,62 | 89,18 | 15,20 | 86,79 | 15,19 | 86,72 |

## KOMPONENTA V PROGRAMA IPA – RURALNI RAZVOJ

Sredstva EU dodijeljena komponenti V programa IPA (IPARD) za razdoblje 2007. – 2013. iznose 121,81 milijuna eura (182,92 milijuna eura prije automatskog opoziva).

Od početka korištenja programa do 31. prosinca 2019. ugovoreno je ukupno 106,62 milijuna eura, odnosno 87,52 % dodijeljenih sredstava. Korisnicima je ukupno isplaćeno 100,65 milijuna eura, odnosno 82,62 % dodijeljenih sredstava.

**Tablica 30: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere[[25]](#footnote-26) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| M101 | 42,23 | - | - | -0,001[[26]](#footnote-27) | 0,003 | - | - |  |  |
| M103 | 35,67 | - | - | - | - | - | - |
| M202 | 3,93 | - | - | - | - | - | - |
| M301 | 29,66 | - | - | - | - | - | - |
| M302 | 10,00 | - | - | -0,01 | 0,14 | - | - |
| TP | 0,32 | - | - | - | - | - | - |
|  |  |  |  |  |  |  |  |  |  |
| UKUPNO | 121,81[[27]](#footnote-28) | - | - | -0,02 | 0,01 | - | - | - | - |

**Tablica 31: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| M101 | 42,23 | 35,82 | 84,82 | 34,47 | 81,64 | 41,87 | 99,16 |  |  |
| M103 | 35,67 | 30,09 | 84,36 | 28,74 | 80,58 | 36,25 | 101,7 |
| M202 | 3,93 | 3,84 | 97,59 | 2,80 | 71,20 | 3,46 | 88,01 |
| M301 | 29,66 | 29,16 | 98,32 | 27,32 | 92,09 | 33,06 | 111,5 |
| M302 | 10,00 | 7,39 | 73,88 | 7,03 | 70,32 | 9,02 | 90,17 |
| TP | 0,32 | 0,32 | 100 | 0,29 | 89,01 | 0,59 | 180,6 |
|  |  |  |  |  |  |  |  |  |  |
| UKUPNO | 121,81 | 106,62 | 87,52 | 100,65 | 82,62 | 124,25 | 102,0 | 105,26 | 86,41 |

**Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 31. prosinca 2019. (sredstva EU, u postocima)**

## OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013.

Sredstva EU dodijeljena Operativnom programu za ribarstvo za razdoblje 2007. – 2013. iznose 8,7 milijuna eura dok nacionalno sufinanciranje iznosi 2,9 milijuna eura, čime ukupna vrijednost Operativnog programa za ribarstvo iznosi 11,6 milijuna eura.

Sukladno Ugovoru o pristupanju RH u EU, na provedbu Operativnoga programa za ribarstvo primijenjeno je pravilo ,,N+2", te u izvještajnom razdoblju nije bilo provedbe Operativnog programa u smislu ugovaranja i plaćanja izdataka korisnicima. Također, aktivnosti za zatvaranje Operativnog programa za ribarstvo provedena su u prethodnom izvještajnom razdoblju te je nastavno na navedeno u ovom razdoblju EK provodila postupke na temelju dostavljene dokumentacije. Uzimajući u obzir da je do kraja 2016. ukupni iznos doznačenih sredstava od EK (predujam i međuplaćanja), premašio 95 % ukupnog doprinosa Europskog fonda za ribarstvo (EFR) za Operativni program, u skladu s odredbama članka 79. Uredbe Vijeća (EZ) br. 1198/2006 o EFR-u, u izvještajnom razdoblje nije bilo doznačenih sredstava od strane EK za ovjerene izdatke na temelju Završnog zahtjeva za plaćanje.

Republika Hrvatska je provedbom Operativnog programa iskoristila oko 7,9 milijuna eura iz EFR-a, što predstavlja preko 90 % dodijeljenih sredstava. Navedeni podaci od početka provedbe do 31. prosinca 2018., ujedno podrazumijevaju i konačne podatke o provedbi Operativnog programa.

**Tablica 32: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Prioritetna os | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |  |
|  |  |  |  |  |  |  |  |  |  |  |
| PO 1 | 4,51 | 4,34 | 96,23 | 4,32 | 95,79 | 4,36 | 96,67 | 4,73 | 104,9 |  |
| PO 2 | 3,76 | 3,76 | 100 | 3,38 | 89,89 | 3,41 | 90,69 | 3,44 | 91,55 |  |
| PO 5 | 0,44 | 0,10 | 22,73 | 0,10 | 22,73 | 0,10 | 22,73 | 0,11 | 25,06 |  |
|  |  |  |  |  |  |  |  |  |  |  |
| UKUPNO | 8,70 | 8,20 | 94,25 | 7,80 | 89,66 | 7,87 | 90,46 | 8,28 | 95,20 |  |

## 4.9. NAUČENE LEKCIJE

OPERATIVNI PROGRAM „PROMET“

Provedena je ex-post evaluacija Operativnog programa Promet i dobivene su preporuke.

Za buduće operativne programe preporučuje se uvrstiti listu svih pokazatelja: pokazatelje neposrednih rezultata, pokazatelje rezultata i pokazatelje učinka; osigurati da se njihove ciljane vrijednosti postave realistično, temeljem opsežne pripreme te je potrebno izbjegavati promjene definicija i vrijednosti tijekom provedbe operativnog programa.

Za buduće operativne programe, preporučuje se uključiti pokazatelje rezultata prema SMART kriterijima, a koje je lako mjeriti i koji su strože vezani uz specifične ciljeve (osobito ako se potonji modificiraju tijekom trajanja OP-a) i za prioritetne osi na koji se ti ciljevi odnose.

Važno je jasno definirati relevantna prioritetna ulaganja kako bi se kvalitetnije alocirala sredstva. Osim toga, provedba strogog nadzora nadležnih tijela potrebna je u svim fazama provedbe projekata.

MIS podaci mogu se upotrijebiti za razvoj dublje korelacijske analize (npr. podijeljene po županijama) između ulaganja OP-a i indeksa razvijenosti na županijskoj razini u Hrvatskoj.

Za velike investicijske projekte, treba razmotriti uvođenje analiza potencijalnog socio-ekonomskog učinka u programe (uključujući, ali ne ograničeno na stvaranje novih radnih mjesta i regionalni razvoj) kako bi se omogućilo praćenje i izvještavanje o širem utjecaju na društvo i gospodarstvo.

OPERATIVNI PROGRAM „ZAŠTITA OKOLIŠA“

Operativni program Zaštita okoliša 2007.-2013. je nakon provedbe plana za ubrzanje apsorpcije proveden uspješno. Provedbom ovog programa sva uključena tijela iz sustava upravljanja i kontrole stekla su vrijedno iskustvo koje je korišteno za uspješniju provedbu operativnog programa iz novog financijskog razdoblja 2014. – 2020. Također za provedbu velikih infrastrukturnih projekata od pripremne faze pa do same provedbe ključnim se pokazala važnost dobre koordinacije i suradnje s Korisnikom, u cilju rješavanja različitih administrativnih problema vezanih uz imovinsko-pravne i izdavanje dozvola. Također, jedna od naučenih lekcija je i važnost pripreme većeg broja malih projekata, koji se mogu brzo ugovoriti te imaju kraću provedbu, budući da oni pozitivno djeluju na apsorpciju na razini cijelog operativnog programa, te umanjuju negativan utjecaj kašnjenja koji se eventualno pojavljuju u provedbi na infrastrukturnim projektima velike vrijednosti.

OPERATIVNI PROGRAM „REGIONALNA KONKURENTNOST“

U okviru Operativnog programa Regionalna konkurentnost, MRRFEU je u ulozi UT-a na zahtjev PT2 organizirao *ad hoc* panele u postupku utvrđivanja nepravilnosti koji zahtijevaju razmjenu stavova i iskustava, a u svrhu ujednačavanja prakse na razini sustava koja za cilj ima otklanjanje nedosljednosti u postupanju tijela u sustavu upravljanja i kontrole te očuvanje povjerenja u sustav.

OPERATIVNI PROGRAM „RAZVOJ LJUDSKIH POTENCIJALA“

Provedba Operativnog programa Razvoj ljudskih potencijala završila je s vrlo visokim stupnjem iskorištenosti sredstava od 98,03%. Tijekom provedbe u financijskom razdoblju 2007.-2013. godina Upravljačko tijelo kao i posrednička tijela stekla su značajno opće iskustvo u provedbi. Tijela koja su bila uključena u provedbu ovog Operativnog programa uključena su i u financijsko razdoblje 2014.-2020. i Operativni program Učinkoviti ljudski potencijali što je uvelike olakšalo prilagodbu kada su se pojedina pravila značajnije promijenila.

KOMPONENTA V PROGRAMA IPA – „RURALNI RAZVOJ“

Najveći udio prijava u Mjeri 101 bio je u sektoru voća i povrća i to 50%, a slijedi sektor žitarica i uljarica. U Mjeri 103 najveći udio prijava bio je u sektoru prerade voća i povrća i to 33%, slijedi sektor ribarstva (21%), vinarstva (18%) te sektor mesa (17%). Iako je u sektoru prerade mesa te u sektoru ribarstva bilo znatno manje zaprimljenih prijava od sektora voća i povrća, uočen je njihov veliki udio u ukupno zaprimljenom iznosu tražene potpore. U Mjeri 301 najveći je interes iskazan za sektor sustava kanalizacije i pročišćavanja otpadnih voda. Na posljednjem natječaju za Mjeru 302 zaprimljeno je preko 70 % ukupnog broja prijava ove mjere, a sektor ruralnog turizma se pokazao najpopularnijim.

Provedbu Mjere 202 moguće je ocijeniti umjereno uspješnom, s obzirom na kašnjenje u početku provedbe mjere i nemogućnosti provedbe projekata iz lokalne razvojne strategije, koje se nastojalo ublažiti edukacijskim aktivnostima UT-a i omogućavanjem tromjesečne isplate sredstava.

Završno izvješće o provedbi IPARD programa 2007.-2013. u Republici Hrvatskoj navodi ključne zaključke na razini programa:

- Ukupno isplaćena sredstva i ukupni volumen ugovorenih prijava potrebno je promatrati u kontekstu zahtjevnog i dugotrajnog postupka akreditacije IPARD-a (prva plaćanja zabilježena su 2010. godine), što predstavlja znatno ograničenje u korištenju sredstava.

- Dodatno, kašnjenje u prijenosu ovlasti za Tehničku pomoć također je imalo utjecaja na provedbu programa, odnosno Upravljačko tijelo je moralo pronaći druge održive izvore financiranja. Inicijalna EU sredstva predviđena u Programu za Tehničku pomoć (prema 8. izmjenama programskog dokumenta) čine manje od 1 % (0,3 milijuna eura) od ukupno predviđenih sredstava od 124,8 milijuna eura te se stoga smatra da je Tehnička pomoć imala samo ograničen učinak na izgradnju institucionalnih kapaciteta, podršku promotivnim aktivnostima, itd.

- Također je moguće opaziti kako je broj odbijenih projektnih prijava bio najveći u inicijalnim pozivima na dostavu projektnih prijedloga te da su te brojke pokazale trend smanjivanja prema kraju programskog razdoblja. Navedeni trend moguće je povezati s procesom učenja koji se odvijao na razini korisnika, a koji indicira da su aktivnosti u okviru IPARD-a uspjele u određenoj mjeri ojačati svijest i kapacitet ciljnih skupina.

- Ukupno, IPARD program Republike Hrvatske 2007. – 2013. moguće je ocijeniti umjereno uspješnim u ostvarivanju svog punog potencijala, u smislu apsorpcije dostupnih EU sredstava te u postizanju ciljeva postavljenih i prikazanih u programskom dokumentu.

Kroz sve godine provedbe, negativni učinci na razinu apsorpcije ublažavali su se promidžbenim aktivnostima, održavanim sastancima/radionicama sa konzultantima s ciljem što bolje pripreme projektne dokumentacije potrebne za prijavu na natječaj i podnošenje Zahtjeva za isplatu.

# **NEPRAVILNOSTI**

U razdoblju od drugog tromjesečja 2008. do četvrtog tromjesečja 2019. Europskom uredu za borbu protiv prijevara (OLAF) prijavljeno[[28]](#footnote-29) je 406 slučajeva nepravilnosti, od kojih je zatvoreno njih 232 (57,1% ukupnih zatvorenih nepravilnosti)[[29]](#footnote-30). Iznos nepravilnosti koji se odnosi na te slučajeve čini otprilike 48,50 milijuna eura, od čega je Europskoj komisiji ovjereno 34,23 milijuna eura (70,58% ukupnog iznosa nepravilnosti).

Nepravilnosti prijavljene OLAF-u prema programskim razdobljima izražene brojčano i vrijednosno prikazane su na Grafikonu 12.

**Grafikon 12: Nepravilnosti prijavljene OLAF-u u razdoblju od II. tromjesečja 2008. do IV. tromjesečja 2019. prema programskim razdobljima, te iznosi prijavljenih nepravilnosti**



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 25.02.2020.*

Vezano uz Grafikon 12, potrebno je navesti da na broj utvrđenih nepravilnosti, između ostalog, utječe broj projekata u provedbi i iznos potraživanih i ovjerenih troškova. S obzirom da je broj projekata u provedbi i iznos potraživanja u okviru programskog razdoblja 2014.-2020. veći nego u prethodnim programskim razdobljima, najveći broj i iznos utvrđenih nepravilnosti odnosi se upravo na to programsko razdoblje. S druge strane, znatno usporava porast broja utvrđenih nepravilnosti i s njima povezanih iznosa, koji se odnose na programsko razdoblje 2007.-2013.

U izvještajnom razdoblju (1. srpnja – 31. prosinca 2019.) Europskom uredu za borbu protiv prijevara prijavljeno je 60 novih slučajeva utvrđenih nepravilnosti. Od toga su se 4 slučaja odnosila na programsko razdoblje 2007.-2013., a preostalih 56 slučajeva odnosilo se na programsko razdoblje 2014.-2020., što je i očekivano s obzirom na programski ciklus.

Financijski iznos nepravilnosti za te nove slučajeve je 2,51 milijun eura, od čega je Europskoj komisiji ovjereno 2,49 milijuna eura. Među navedenim slučajevima, 4 slučaja je ujedno i zatvoreno[[30]](#footnote-31), slijedom čega je EK-u izvršen povrat u iznosu od 293,65 tisuća eura .

Broj i iznos nepravilnosti prijavljenih Europskom uredu za borbu protiv prijevara (OLAF) u izvještajnom razdoblju prema fondovima prikazan je u Tablici 35.

Tablica 33: Broj i iznos nepravilnosti prijavljenih OLAF-u u izvještajnom razdoblju, prema fondovima



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 25.02.2020.*

Vezano uz vrste nepravilnosti prijavljenih u izvještajnom razdoblju, u korištenju Europskog fonda za regionalni razvoj najzastupljenije su nepravilnosti slijedom povrede pravila vezanih uz javnu nabavu (87,5%).

Te nepravilnosti uključuju izostanak objave poziva na nadmetanje; znatne izmjene ugovora o javnoj nabavi tijekom njegova trajanja (*na primjer, izmjena roka završetka ugovora*); navođenje protupravnih i/ili diskriminirajućih kriterija odabira i/ili kriterija dodjele u obavijesti o dodjeli ugovora ili u dokumentaciji o nadmetanju; navođenje uvjeta sposobnosti koji nisu povezani s predmetom ugovora i nisu razmjerni predmetu ugovora, odnosno njihovo nenavođenje (*na primjer, korisnik je u dokumentaciji o nabavi naveo da su kriteriji za procjenu jednakovrijednosti navedeni u troškovniku*. *Unatoč navedenom, korisnik nije specificirao relevantne kriterije u troškovniku*.); umjetno cijepanje ugovora o nabavi; nesukladnost s rokovima za zaprimanje ponuda; razlike u tehničkim specifikacijama propisanima u dokumentaciji o nabavi i ponudi izabranog ponuditelja; diskriminirajuće tehničke specifikacije (*na primjer, tehničke specifikacije su napisane na način na koji dovode u prednost jednu marku i jedan model robe, koju je, slijedom navedenog, mogao isporučiti samo jedan (ugovoreni) gospodarski subjekt*); namještanje ponuda između gospodarskih subjekata koje je korisnik kontaktirao tijekom postupka analize tržišta; propuštanje objave o izmjeni dokumentacije o nabavi na portalu za javnu nabavu EU-a (*Tenders Electronic Daily, TED*).

Preostali slučajevi odnose se na povredu pravila vezanih uz sufinanciranje (*na primjer, na jednoj od lokacija Ministarstva čija ustrojstvena jedinica ima ulogu PT-a 1 materijalni troškovi plaćeni su u 100%-tnom iznosu iz Tehničke pomoći iako su na toj lokaciji radili i djelatnici Ministarstva koji nisu djelatnici PT-a 1*).

U korištenju Europskog socijalnog fonda zastupljene su nepravilnosti koje čini isplata neprihvatljivih troškova (*na primjer,* *osoba kojoj je isplaćena naknada nema odgovarajući radni staž za stjecanje te naknade ili nema potrebnu duljinu prijave na Hrvatskom zavodu za zapošljavanje; potraživana je naknada troška prijevoza koji nije bio prethodno isplaćen; nije ostvarena dovoljna razina isplaćene neto plaće da bi se ostvarilo pravo na naknadu*; *nekoliko računa priloženih nadležnom provedbenom tijelu razine 2 (PT 2) radi nadoknade sredstava podnijela je tvrtka čiji je jedini osnivač upravo to provedbeno tijelo, što nije dozvoljeno pravilima sufinanciranja*). Također, utvrđena je nepravilnost koje uključuju sukob interesa (*za usluge ažuriranja web-stranice i izrade tehničkih specifikacija za nabavu IT opreme odabrana je ponuda tvrtke čiji je osnivač zaposlenik Korisnika, koji je pružao savjetodavne usluge za izradu i provedbu komunikacijske strategije, oblikovanje poslovnih procesa i izradu nacrta službene web-stranice, te je time imao pristup povlaštenim informacijama*).

U korištenju Europskog fonda za pomorstvo i ribarstvo u izvještajnom razdoblju najzastupljenije su bile nepravilnosti slijedom pogrešnog izračuna potpore koje je utvrdila Europska komisija tijekom revizije sustava (*Upravljačko tijelo za Europski fond za pomorstvo i ribarstvo 2014. – 2020. je na pogrešan način provelo izračun potpore. Naime, iznos potpore dodijeljene za mjeru bilo je potrebno oduzeti od stvarnog iznosa potpora izračunatog nakon primjene praga najvišeg iznosa potpore, a ne prije primjene toga praga*.) Jedna nepravilnost odnosila se na financiranje aktivnosti koja prema pravilima Fonda nije bila prihvatljiva za financiranje (*financirana su* *fizička ulaganja u postojeću infrastrukturu koja se ne smatraju tržišnim mjerama povezanima s pronalaženjem novih tržišta i poboljšanjem uvjeta za stavljanje na tržište proizvoda ribarstva i akvakulture*).

U korištenju Europskog poljoprivrednog fonda za ruralni razvoj (EPFRR) u izvještajnom razdoblju najzastupljeniji slučajevi nepravilnosti bili su oni gdje je korisnik za potrebe korištenja programa ili mjera potpora prijavio veću poljoprivrednu površinu od one koju u stvarnosti koristi (71,9% slučajeva). Po učestalosti slijede slučajevi gdje je korisnik nakon isplate nekoliko rata potpore podnio zahtjev za odustajanjem (21,9%). Preostalih 6,3% slučajeva odnose se na propust korisnika potpore da uz obrazac Zahtjeva za isplatu dostavi potrebnu dokumentaciju (npr. originale računa).

U jednom od tih slučajeva korisnik je tražio potporu za neprihvatljive troškove (*korisnik je tražio potporu za usluge pripreme terena i sadnje novih nasada, ali su na površini koju je prijavio bili i postojeći nasadi. Stoga su mu kao prihvatljivi trošak odobreni samo troškovi koji se odnose na nove nasade, a ne na održavanje već postojećih nasada*.)

Vezano uz način otkrivanja nepravilnosti prijavljenih Europskom uredu za borbu protiv prijevara (OLAF) u izvještajnim razdoblju, u okviru Europskog fonda za regionalni razvoj nepravilnosti su u 40% slučajeva otkrivene administrativnim kontrolama nadležnih tijela sustava upravljanja i kontrole. Također, u 40% slučajeva nepravilnosti su otkrivene tijekom revizije Agencije za reviziju sustava provedbe programa EU-a (ARPA). Preostalih 20% se u jednakim omjerima od 6,7% odnosi na naknadne provjere slijedom upute Upravljačkog tijela, provjere na razini sustava koje provodi Upravljačko tijelo te nalaze Europske komisije. Vezano uz programe teritorijalne suradnje, jedina prijavljena nepravilnost otkrivena je tijekom revizije Agencije za reviziju sustava provedbe programa EU-a (ARPA).

U okviru Europskog socijalnog fonda nepravilnosti su u 80% slučajeva otkrivene tijekom administrativnih provjera nadležnih tijela sustava upravljanja i kontrole, a u 20% slučajeva tijekom revizije Agencije za reviziju sustava provedbe programa EU-a (ARPA).

U okviru Europskog poljoprivrednog fonda za ruralni razvoj sve nepravilnosti utvrđene su tijekom provedbe administrativnih kontrola[[31]](#footnote-32).

U Europskog fonda za pomorstvo i ribarstvo sve nepravilnosti utvrđene su na temelju nalaza revizije Europske komisije.

MRRFEU je u ulozi Upravljačkog tijela za Operativne programe „Regionalna konkurentnost 2007.-2013.“ i „Konkurentnost i kohezija 2014.-2020.“ osnovalo Mrežu za upravljanje nepravilnostima s ciljem sprječavanja nepravilnosti, razmjene dobre i loše prakse u postupanju u pogledu nepravilnosti te izvještavanju i praćenju postupanja po utvrđenim nepravilnostima na razini navedenih operativnih programa. Na sastancima Mreže za upravljanje nepravilnostima sudjeluju predstavnici tijela sustava upravljanja i kontrole navedenih operativnih programa i predstavnici Službe za suzbijanje nepravilnosti i prijevara.

# JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA

Ministarstvo regionalnoga razvoja i fondova Europske unije kao tijelo nadležno za sveukupnu koordinaciju sustava upravljanja i kontrole korištenja ESI fondova redovno prati stanje administrativnih kapaciteta u sustavu, uključujući i podatke proizašle iz analiza radne opterećenosti te o broju osoba koje je potrebno dodatno zaposliti na razini svakog tijela zasebno te ukupnog broja potrebnih osoba, o čemu redovno izvještava Vladu Republike Hrvatske, te dodatno i Ministarstvo uprave.

Prema podacima Ministarstva regionalnoga razvoja i fondova Europske unije, koji se redovito, na mjesečnoj osnovi, prikupljaju od upravljačkih tijela (operativnih) programa, na dan 31. prosinca 2019., u sustavu upravljanja i kontrole **Operativnog programa Konkurentnost i kohezija** s ITU gradovima zaposleno je ukupno 1087 službenika**,** odnosno 37 više nego na dan 31. prosinca 2018. što predstavlja 73 % potrebasukladno analizi radne opterećenosti za 2019. godinu (1481).U sustavu upravljanja i kontrole **Operativnog programa Učinkoviti ljudski potencijali** na isti dan zaposleno je ukupno 480 službenika**,** odnosno 58 više nego na dan 31. prosinca 2018. što predstavlja 59 % potreba sukladno analizi radne opterećenosti za 2019. godinu (752). U sustavu upravljanja i kontrole **Programa ruralnog razvoja**, zaposleno je ukupno 488 službenika, odnosno 214 više nego na dan 31. prosinca 2018. što predstavlja 83 % potreba sukladno analizi radne opterećenosti za 2019. godinu (558), dok je u sustavu upravljanja i kontrole **Operativnog programa za pomorstvo i ribarstvo** zaposleno ukupno 52 službenika, odnosno 3 više nego na dan 31. prosinca 2018., što predstavlja 67 % potreba sukladno analizi radne opterećenosti za 2019. godinu (78).

Također, nastavljena je suradnja na projektu „Izgradnja administrativnih kapaciteta u svrhu pripreme za programsko razdoblje nakon 2020. godine“, održavanjem informativnih radionica sa stručnjacima i predstavnicima tijela u sustavu upravljanja i kontrole OPKK, kao i predstavnicima Koordinacijskoga tijela. Nakon završetka projekta, a ovisno o rezultatima istog, Koordinacijsko tijelo razmotrit će mogućnost definiranja nacionalnog plana aktivnosti i mjera usmjerenih na rješavanje izazova s kojima se susreću sva upravljačka tijela u području jačanja administrativnih kapaciteta.

Ministarstvo regionalnoga razvoja i fondova Europske unije u svojstvu Upravljačkog tijela OPKK i dalje poduzima aktivnosti u svrhu jačanja administrativnih kapaciteta, kao što je nastavak provedbe aktivnosti projekta „Frontloading Administrative Capacity Building for post 2020“, u organizaciji DG REGIO i Organizacijom za ekonomsku suradnju i razvoj (OECD). U prvoj fazi provedbe, započetoj u lipnju 2018., temeljem doprinosa Upravljačkog tijela i relevantnih dionika te analize dokumenata i dostupnih alata, provedena je dijagnoza jakih strana, slabosti i prilika za razvoj te je izrađen akcijski plan („roadmap“) za jačanje administrativnih kapaciteta.

Kapaciteti tijela kontinuirano se unaprjeđuju kroz sudjelovanje zaposlenika na edukacijama, organiziranih od strane domaćih institucija kao što su Državna škola za javnu upravu i Ministarstvo regionalnoga razvoja i fondova Europske unije, kao i sudjelovanjem na različitim programima i edukacijama organiziranim u drugim državama članicama. Postoji i razmjena dobrih iskustava među tijelima, ali i razmjena iskustava s drugim državama članicama putem transnacionalne mreže u okviru koje stručnjaci iz pojedinih zemalja zajednički rade, razmjenjuju primjere dobre prakse kao i izazove s kojima se suočavaju u radu.

U cilju jačanja kapaciteta za vrednovanje, predstavnici Upravljačkog tijela Programa ruralnog razvoja sudjelovali su tijekom 2019. godine na radionicama „Good Practice Workshop” koje organizira „European Evaluation Helpdesk for Rural Development“. U svibanja 2019. godine (u trajanju od 4 dana) je održana edukacija na temu tehnika i metoda vrednovanja Programa ruralnog razvoja 2014.-2020. u cilju jačanja kapaciteta Ministarstva poljoprivrede i Agencije za plaćanja.

Poteškoće koje su se pojavljivale u prethodnim razdobljima, a u odnosu na određena kašnjenja u postupcima odobravanja i odabira operacija, posebno u okviru mjera koje su se po prvi puta provodile u RH u okviru Operativnog programa za pomorstvo i ribarstvo, su u ovom izvještajnom razdoblju umanjene te su se postupci provodili znatno brže. Naime, korisnici su stekli iskustvo u pripremi operacija, a ujedno je i administracija ojačala kapacitete u odnosu na ljudske resurse i potrebna stručna znanja, tj. provedene su aktivnosti za zapošljavanje dodatnih djelatnika u Upravljačkom tijelu koji sudjeluju u postupcima odobravanja i provjera operacija te su djelomično popunjena sistematizirana radna mjesta.

# ZAKLJUČAK

Iz EU fondova za razdoblje 2014. – 2020. u RH je tijekom izvještajnog razdoblja ukupno ugovoreno 1,40 milijardi eura, a plaćanja izvršena prema krajnjim korisnicima iznose 640,82 milijuna eura. Do 31. prosinca 2019. ukupno je ugovoreno 8,99 milijardi eura što iznosi 83,78 % od ukupno dodijeljenih sredstava u iznosu od 10,73 milijardi eura. Ukupna plaćanja iznose 3,31 milijardi eura odnosno 30,85 % od ukupno dodijeljenih sredstava.

U okviru OPKK-a tijekom izvještajnog razdoblja ugovoreno je 1.171,96 milijuna eura, a plaćeno 386,80 milijuna eura. Ukupno od početka provedbe do 31. prosinca 2019. ugovoreno je 89,47 %, a plaćeno 26,21 % dodijeljenih sredstava.

U okviru OPULJP-a tijekom izvještajnog razdoblja ugovoreno je 46,51 milijun eura, a plaćeno 120,42 milijuna eura. Ukupno od početka provedbe do 31. prosinca 2019. ugovoreno je 72,76 % sredstava, dok je plaćeno 32,92 % dodijeljenih sredstava.

U okviru PRR-a tijekom izvještajnog razdoblja ugovoreno je 175,51 milijuna eura, a plaćeno 121,90 milijuna eura. Ukupno od početka provedbe do 31. prosinca 2019. ugovoreno je 77,21 %, a plaćeno 45,33 % dodijeljenih sredstava.

U okviru OPPiR-a tijekom izvještajnog razdoblja ugovoreno je 4,42 milijuna eura, a plaćeno je 11,70 milijuna eura. Ukupno od početka provedbe do 31. prosinca 2019. ugovoreno je 53,16 %, dok je plaćeno 27,27 % dodijeljenih sredstava.

Iz EU fondova za razdoblje 2007. – 2013. u RH tijekom izvještajnog razdoblja nije bilo novo ugovorenih sredstava, dok plaćena sredstava krajnjim korisnicima iznose 1,81 milijuna eura. Do 31. prosinca 2019. ukupno je ugovoreno 1,27 milijardi eura, odnosno 99,70 % dodijeljenih sredstava. Istovremeno je korisnicima isplaćeno 1,13 milijardi eura, odnosno 88,58 % dodijeljenih sredstava.

# Kratice

|  |  |
| --- | --- |
| AFCOS | Sustav za suzbijanje nepravilnosti i prijevara ([*Anti-Fraud Coordination Service*](https://ec.europa.eu/anti-fraud/media-corner/events/12-05-2016/anti-fraud-coordination-service-afcos-seminar_en)) |
| ARPA | Agencija za reviziju sustava provedbe programa Europske unije |
| EFPR | Europski fond za pomorstvo i ribarstvo |
| EFR | Europski fond za ribarstvo |
| EFRR | Europski fond za regionalni razvoj |
| EK | Europska komisija |
| EPFRR | Europski poljoprivredni fond za ruralni razvoj |
| ESF | Europski socijalni fond |
| ESI fondovi | europski strukturni i investicijski fondovi |
| ESPON | Europska mreža za praćenje prostornog razvoja (*European Observation Network, Territorial Development and Cohesion*) |
| EU | Europska unija |
| FEAD | Fond europske pomoći za najpotrebitije |
| HAMAG – BICRO | Hrvatska agencije za malo gospodarstvo, inovacije i investicije |
| IAKS | Integrirani administrativni i kontrolni sustav |
| IKT | informacijsko komunikacijska tehnologija |
| IMS | Informatički sustav za upravljanje nepravilnostima (*Irregularity Managemet System*) |
| IPA | Instrument pretpristupne pomoći |
| IPARD | Instrument pretpristupne pomoći za ruralni razvoj (*Instrument for Pre-Accession Assistance for Rural Development*) |
| IZM | Inicijative za zapošljavanje mladih |
| JLP(R)S | jedinice lokalne i područne (regionalne) samouprave |
| KF | Kohezijski fond |
| MDOMSP | Ministarstvo za demografiju, obitelj, mlade i socijalnu politiku |
| MFIN | Ministarstvo financija |
| MPGDUI | Ministarstvo prostornog uređenja, graditeljstva i državne imovine |
| MGOR | Ministarstvo gospodarstva i održivog razvoja |
| MMPI | Ministarstvo mora, prometa i infrastrukture |
| MPOLJ | Ministarstvo poljoprivrede |
| MRMOSP | Ministarstvo rada, mirovinskoga sustava, obitelji i socijalne politike |
| MRRFEU | Ministarstvo regionalnoga razvoja i fondova Europske unije |
| MSP | malo i srednje poduzetništvo (poduzeće) |
| MU | Ministarstvo pravosuđa i uprave |
| MZO | Ministarstvo znanosti i obrazovanja |
| NGN | mreža sljedeće generacije |
| OLAF | Europski ured za borbu protiv prijevara |
| ONP | Okvirni nacionalni program za razvoj infrastrukture širokopojasnog pristupa |
| OPFEAD | Operativni program za hranu i/ili osnovnu materijalnu pomoć 2014. – 2020. |
| OPKK | Operativni program „Konkurentnost i kohezija“ 2014. – 2020. |
| OPP | Operativni program „Promet“ 2007 – 2013. |
| OPPiR | Operativni program za pomorstvo i ribarstvo 2014. – 2020 |
| OPRK | Operativni program „Regionalna konkurentnost“ 2007 – 2013. |
| OPRLJP | Operativni program „Razvoj ljudskih potencijala“ 2007. – 2013. |
| OPULJP | Operativni program „Učinkoviti ljudski potencijali“ 2014. – 2020. |
| OPZO  OPR | Operativni program „Zaštita okoliša“ 2017. – 2013.  Operativni program za ribarstvo 2007. – 2013. |
| OzP | Odbor za praćenje |
| PI | Prijelazni instrument |
| PRR | Program ruralnog razvoja Republike Hrvatske 2014. – 2020. |
| PT1 | Posredničko tijelo razine 1 |
| PT2 | Posredničko tijelo razine 2 |
| RH | Republika Hrvatska |
| SAFU | Središnja agencija za financiranje i ugovaranje programa i projekata Europske unije |
| SSNIP | Služba za suzbijanje nepravilnosti i prijevara |
| SUK | Sustav upravljanja i kontrole |
| TO | Tijelo za ovjeravanje |
| TR | Tijelo za reviziju |
| UT | Upravljačko tijelo |
| UzUVRH | Ured za udruge Vlade Republike Hrvatske |
| VRH | Vlada Republike Hrvatske |
| ZNS | Zahtjev za nadoknadom sredstava |

# Popis grafikona

[Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 31. prosinca 2019. (sredstva EU, u postocima) 13](#_Toc62547597)

[Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2019. (sredstva EU, u postocima) 17](#_Toc62547598)

[Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 31. prosinca 2019. (sredstva EU, u postocima) 22](#_Toc62547599)

[Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2019. (sredstva EU, u postocima) 27](#_Toc62547600)

[Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 31. prosinca 2019. (sredstva EU, u postocima) 43](#_Toc62547601)

[Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 31. prosinca 2019. (sredstva EU, u postocima) 45](#_Toc62547602)

[Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 31. prosinca 2019. (sredstva EU, u postocima) 46](#_Toc62547603)

[Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2019. (sredstva EU, u postocima) 48](#_Toc62547604)

[Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2019. (sredstva EU, u postocima) 49](#_Toc62547605)

[Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima) 51](#_Toc62547606)

[Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 31. prosinca 2019. (sredstva EU, u postocima) 57](#_Toc62547607)

# Popis tablica

[Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 5](#_Toc62547616)

[Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 6](#_Toc62547617)

[Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura) 6](#_Toc62547618)

[Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 7](#_Toc62547619)

[Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 8](#_Toc62547620)

[Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura) 8](#_Toc62547621)

[Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2019. (bespovratna sredstva) 9](#_Toc62547622)

[Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 11](#_Toc62547623)

[Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 12](#_Toc62547624)

[Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2019. (bespovratna sredstva) 15](#_Toc62547625)

[Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 16](#_Toc62547626)

[Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 16](#_Toc62547627)

[Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. srpnja do 31. prosinca 2019. (bespovratna sredstva) 19](#_Toc62547628)

[Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 20](#_Toc62547629)

[Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 21](#_Toc62547630)

[Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2019. (bespovratna sredstva) 25](#_Toc62547631)

[Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 26](#_Toc62547632)

[Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 26](#_Toc62547633)

[Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2019. (bespovratna sredstva, u eurima) 28](#_Toc62547634)

[Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 29](#_Toc62547635)

[Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 29](#_Toc62547636)

[Tablica 22: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 42](#_Toc62547637)

[Tablica 23: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 44](#_Toc62547638)

[Tablica 24: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 47](#_Toc62547639)

[Tablica 25: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa (sredstva EU, u milijunima eura i postocima od dodijeljenih sredstava) 50](#_Toc62547640)

[Tablica 26: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 52](#_Toc62547641)

[Tablica 27: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 53](#_Toc62547642)

[Tablica 28: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 55](#_Toc62547643)

[Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 55](#_Toc62547644)

[Tablica 30: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. srpnja do 31. prosinca 2019. (sredstva EU, u milijunima eura i postocima od dodijeljenih sredstava) 56](#_Toc62547645)

[Tablica 31: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 31. prosinca 2019. (sredstva EU, u milijunima eura i postocima od dodijeljenih sredstava) 56](#_Toc62547646)

[Tablica 32: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 31. prosinca 2019. (sredstva EU, u milijunima eura i postocima od dodijeljenih sredstava) 58](#_Toc62547647)

[Tablica 33: Broj i iznos nepravilnosti prijavljenih OLAF-u u izvještajnom razdoblju, prema fondovima 62](#_Toc62547648)

1. OPKK – Operativni program Konkurentnost i kohezija; OPULJP – Operativni program Učinkoviti ljudski potencijali; PRR – Program ruralnog razvoja; OPPiR – Operativni program za pomorstvo i ribarstvo. [↑](#footnote-ref-2)
2. Vrijednost indeksa na 30.6.2019. iznosi 100. [↑](#footnote-ref-3)
3. U slučaju OPPiR sredstva alocirana za 2014. godinu se pribrajaju sredstvima za 2015. godinu te n+3 godina obuhvaća ovjeravanje ukupnih sredstava alociranih za 2014. i 2015. godinu. [↑](#footnote-ref-4)
4. Sredstva alocirana za n godinu moraju se potrošiti najkasnije tri godine nakon n godine. S obzirom da je zadnja godina ovog financijskog razdoblja 2013. godina, sredstva su bila raspoloživa do 31. prosinca 2016. Iznimno, za OPR se primjenjuje pravilo n+2 te su sredstva bila raspoloživa do 31. prosinca 2015. [↑](#footnote-ref-5)
5. OPP – Operativni program Promet; OPZO – Operativni program Zaštita okoliša; OPRK – Operativni program Regionalna konkurentnost; OPRLJP – Operativni program Razvoj ljudskih potencijala. [↑](#footnote-ref-6)
6. Obuhvaća Nacionalni program, Nuklearnu sigurnost, članarine za programe Unije te Prijelazni instrument. [↑](#footnote-ref-7)
7. Obuhvaća programe prekogranične suradnje s državama nečlanicama Europske unije za godišnje alokacije 2007. – 2013. i Transnacionalne programe za godišnje alokacije 2007. – 2009. [↑](#footnote-ref-8)
8. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-9)
9. Prioritetna os 1: Jačanje gospodarstva primjenom istraživanja i inovacija; Prioritetna os 2: Korištenje informacijske i komunikacijske tehnologije; Prioritetna os 3: Poslovna konkurentnost; Prioritetna os 4: Promicanje energetske učinkovitosti i obnovljivih izvora energije; Prioritetna os 5: Klimatske promjene i upravljanje rizicima; Prioritetna os 6: Zaštita okoliša i održivost resursa; Prioritetna os 7: Povezanost i mobilnost; Prioritetna os 8: Socijalno uključivanje i zdravlje; Prioritetna os 9: Obrazovanje, vještine i cjeloživotno učenje; Prioritetna os 10: Tehnička pomoć. [↑](#footnote-ref-10)
10. Prioritetna os 1: Visoka zapošljivost i mobilnost radne snage; Prioritetna os 2: Socijalno uključivanje; Prioritetna os 3: Obrazovanje i cjeloživotno učenje; Prioritetna os 4: Dobro upravljanje; Prioritetna os 5: Tehnička pomoć. [↑](#footnote-ref-11)
11. Ne obuhvaća mjere 1, 2, 10, 11, 13,14 (IAKS), 17, 18 i 20 – otvoreni postupci dodjele/pozivi. [↑](#footnote-ref-12)
12. Bez mjera 1, 2, 17, 18 i 20 te IAKS mjera. [↑](#footnote-ref-13)
13. M 1: Prenošenje znanja i informiranja, M 2: Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima, M 3: Sustavi kvalitete za poljoprivredne proizvode i hranu, M 4: Ulaganja u fizičku imovinu, M 5: Obnavljanje poljoprivrednog proizvodnog potencijala narušenog elementarnim nepogodama i katastrofalnim događajima te uvođenje odgovarajućih preventivnih aktivnosti, M 6: Razvoj poljoprivrednih gospodarstava i poslovanja, M 7: Temeljne usluge i obnova sela u ruralnim područjima, M 8: Ulaganja u razvoj šumskih područja i poboljšanje održivosti šuma, M 9: Uspostava proizvođačkih grupa i organizacija, M 10: Poljoprivreda, okoliš i klimatske promjene, M 11: Ekološki uzgoj, M 13: Plaćanja područjima s prirodnim ograničenjima ili ostalim posebnim ograničenjima, M 14: Dobrobit životinja, M 16: Suradnja, M 17: Upravljanje rizicima, M 18: Financiranje dodatnih nacionalnih izravnih plaćanja za Hrvatsku, M 19: LEADER (CLLD), M 20: Tehnička pomoć. [↑](#footnote-ref-14)
14. Točan iznos ovjerenih sredstva iznosi 1.895,25 EUR. [↑](#footnote-ref-15)
15. Prioritet Unije 1: Poticanje okolišnog održivog, resursno učinkovitog, inovativnog, konkurentnog i na znanju utemeljenog ribarstva, Prioritet Unije 2: Poticanje okolišno održive, resursno učinkovite, inovativne, konkurentne i na znanju utemeljene akvakulture, Prioritet Unije 3: Poticanje provedbe ZRP-a, Prioritet Unije 4: Povećanje zaposlenosti i teritorijalne kohezije, Prioritet Unije 5: Poticanje stavljanja na tržište i prerade, Prioritet Unije 6: Poticanje provedbe integrirane pomorske politike, TP: Tehnička pomoć. [↑](#footnote-ref-16)
16. MD 1: Nedostatak hrane, MD 2: Nedostatak osnovne materijalne pomoći, TP: Tehnička pomoć. [↑](#footnote-ref-17)
17. Određeno člankom 6. stavak 1. „Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“ [↑](#footnote-ref-18)
18. Narodne novine, br. 92/14 [↑](#footnote-ref-19)
19. Uključeni predujmovi u iznosu od 54,51 milijuna eura. [↑](#footnote-ref-20)
20. Uključeni predujmovi u iznosu od 78,43 milijuna eura. [↑](#footnote-ref-21)
21. Uključeni predujmovi u iznosu od 44,91 milijuna eura. [↑](#footnote-ref-22)
22. Uključeni predujmovi u iznosu od 30,13 milijuna eura. [↑](#footnote-ref-23)
23. NP – Nacionalni program; NS – Nuklearna sigurnost; PI – Prijelazni instrument; PU – Članarine za Programe Unije. [↑](#footnote-ref-24)
24. Hrvatska – Bosna i Hercegovina, Hrvatska – Crna Gora, Hrvatska – Srbija, Jugoistočna Europa (SEE), Mediteran (MED). [↑](#footnote-ref-25)
25. Mjera 101: Ulaganja u poljoprivredna gospodarstva u svrhu restrukturiranja i dostizanja standarda Zajednice; Mjera 103: Ulaganja u preradu i trženje poljoprivrednih i ribljih proizvoda u svrhu restrukturiranja tih aktivnosti i dostizanja standarda Zajednice; Mjera 202: Priprema i provedba lokalnih strategija ruralnog razvoja; Mjera 301: Poboljšanje i razvoj ruralne infrastrukture; Mjera 302: Diversifikacija i razvoj ruralnih ekonomskih aktivnosti; TP: Tehnička pomoć. [↑](#footnote-ref-26)
26. Izvršen povratu iznosu od 16.442,32eura. [↑](#footnote-ref-27)
27. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-28)
28. U skladu s propisima EU-a, države članice dužne su Europskom uredu za borbu protiv prijevara (OLAF) prijaviti nepravilnosti koje imaju sljedeća obilježja: nepravilan iznos troška (koji se odnosi na sredstva Europske unije) jednak je ili veći od 10.000 EUR te je odobren za isplatu korisniku i Tijelo za ovjeravanje ga je ovjerilo Europskoj komisiji (uključen je u Izjavu o izdacima koja je podnesena Europskoj komisiji). U slučajevima sumnje na prijevaru, nepravilan iznos mora biti jednak ili veći od 10.000 EUR, ali ne mora biti ovjeren Europskoj komisiji. Nepravilnosti se prijavljuju OLAF-u putem elektroničkog sustava za izvještavanje o nepravilnostima (*Irregularity Management System, IMS*). [↑](#footnote-ref-29)
29. Navedeni podaci ne uključuju prijavljene nepravilnosti koji se odnose na Europski fond za jamstva u poljoprivredi s obzirom da taj fond nije uključen u Europske strukturne i investicijske fondove u smislu Uredbe br. 1303/2013. [↑](#footnote-ref-30)
30. Slučaj nepravilnosti smatra se zatvorenim ako je donesena odluka da se ranije utvrđena nepravilnost više ne smatra nepravilnošću ili su provedene sve korektivne mjere i svi neprihvatljivi izdaci su vraćeni Europskoj komisiji / izuzeti iz Izjave o izdacima. Iznos povrata računa se samo za zatvorene slučajeve nepravilnosti jer je iznos povrata kod otvorenih slučajeva podložan je čestim promjenama zbog toga što korisnici nepravilan iznos mogu vraćati u obrocima. [↑](#footnote-ref-31)
31. Ovdje se ubrajaju i zahtjevi za odustajanjem od potpore. [↑](#footnote-ref-32)